cyanic-selkie/wikianc huggingface dataset:
ಬೇಡೆನ್ ಪೊವೆಲ್
ವೃತ್ತಿ ಬದುಕು
ಪೊವೆಲ್ ಶಿಕ್ಷಣ ಮುಗಿಸಿದ ನಂತರ 1870ರಲ್ಲಿ ಅಶ್ವಪಡೆಗೆ ಸೇರಿಕೊಂಡ. ಆ ಪಡೆಯ ಅಧಿಕಾರಿಯಾಗಿ ಭಾರತ, ಆಫ್‍ಘಾನಿಸ್ತಾನ ಮತ್ತು ದಕ್ಷಿಣ ಆಫ್ರಿಕಾದಲ್ಲಿ ಸೇವೆ ಸಲ್ಲಿಸಿದ. 1883ರಲ್ಲಿ ಜೂಲು ಪ್ರದೇಶದ ಮೇಲೆ ನಡೆಸಲಾದ ಆಕ್ರಮಣದಲ್ಲಿ ಭಾಗವಹಿಸಿದ. 1890 ರಿಂದ 1893ರ ತನಕ ಮಾಲ್ಟಾದಲ್ಲಿ ಸಹಾಯಕ ಮಿಲಿಟರಿ ಕಾರ್ಯದರ್ಶಿ. ಅನಂತರ 1895ರಲ್ಲಿ ಅಶಾಂತೀ ಪ್ರದೇಶದಲ್ಲಿ ನಡೆದ ಕದನದಲ್ಲಿ ಸ್ಥಳೀಯ ದಳಗಳ ನಾಯಕತ್ವ ವಹಿಸಿ ಕಾರ್ಯಾಚರಣೆ ನಡೆಸುವುದಕ್ಕಾಗಿ ಪಶ್ಚಿಮ ಆಫ್ರಿಕೆಗೆ ಕಳುಹಿಸಲಾಯಿತು. 1896-97ರಲ್ಲಿ ಮಾಟಬೀಲೀ ಲ್ಯಾಂಡ್ ಆಕ್ರಮಣದಲ್ಲಿ ಪ್ರಧಾನ ಸಹಾಯಾಧಿಕಾರಿಯಾಗಿ ಕಾರ್ಯ ನಿರ್ವಹಿಸಿದ. ಆ ಸೇವೆಗೆ ಪುರಸ್ಕಾರವಾಗಿ 1897ರಲ್ಲಿ ಲೆಫ್ಟಿನೆಂಟ್ ಕರ್ನಲನಾಗಿ ಬಡತಿ ಕೊಟ್ಟು. ಐದನೆಯ ಡ್ರಾಗೂನ್ ಕಾಪುದಳದ ಅಧಿಪತಿಯಾಗಿ ಕಾರ್ಯ ನಿರ್ವಹಿಸಿದ. ದಕ್ಷಿಣ ಆಫ್ರಿಕಾದ ಕಾಳಗದಲ್ಲಿ (1899-1902) ಅತ್ಯಲ್ಪ ಪಡೆಯ ಅಧಿಕಾರಿಯಾಗಿ ಮಾಫೆಕಿನ್ ಪ್ರದೇಶವನ್ನು 1899 ಅಕ್ಟೋಬರ್ 15 ರಿಂದ 1900 ಮೇ 17ರ ತನಕ ಸುಮಾರು 217 ದಿನಪರ್ಯಂತ ಬೋಯರ್ ಆಕ್ರಮಣಕಾರರಿಂದ ಸಂರಕ್ಷಿಸಿ ಪ್ರಖ್ಯಾತನಾದ. ಈ ಸಾಧನೆಗಾಗಿ ಪೊವೆಲನನ್ನು ಪ್ರಧಾನ ಸೇನಾಧಿಕಾರಿಯಾಗಿ ನೇಮಿಸಿ ಗೌರವಿಸಲಾಯಿತು. ಟ್ರಾನ್ಸ್ ವಾಲ್ ಕದನಾನಂತರ ದಕ್ಷಿಣ ಆಫ್ರಿಕಾದ ಪೋಲಿಸ್ ದಳವನ್ನು ಬೆಳೆಸಿ, ತರಬೇತು ಕೊಡುವುದಕ್ಕಾಗಿ ನಿಯೋಜಿಸಲಾಯಿತು. ಪೊವೆಲ್ 1903ರ ತನಕ ಪ್ರಧಾನಾಧಿಕಾರಿಯಾಗಿ ಅಲ್ಲಿ ಕಾರ್ಯನಿರ್ವಹಿಸಿದ. ಆ ದಳಕ್ಕೆ ಸೇರಲು ಬಂದ ಹೊಸಬರಿಗೆ ಅವರು ಸ್ವಾವಲಂಬನೆ, ಧೈರ್ಯ ಹಾಗೂ ಚುರುಕುತನ ಮುಂತಾದ ಗುಣಗಳನ್ನು ಬೆಳೆಸಿಕೊಳ್ಳುವಂತೆ ಮಾಡಿದ. ತನ್ನ ಏಯ್ಡ್‍ಸ್ ಟು ಸ್ಕೌಟಿಂಗ್ (1899) ಕೃತಿಯಲ್ಲಿ ವಿವರಿಸಲಾದ ಯೋಜನೆಯ ಆಧಾರದ ಮೇಲೆ 1907ರಲ್ಲಿ ಡಾರ್‍ಸೆಟ್‍ನ ಬ್ರೌನ್‍ಸಿ ದ್ವೀಪದಲ್ಲಿ ಒಂದು ಪ್ರಯೋಗ ಶಿಬಿರ ನಡೆಸಿದ.
ಸ್ಕೌಟ್ ಮತ್ತು ಗೈಡ್ ಚಳವಳಿ
ಬ್ರಿಟನಿಗೆ ಹಿಂತಿರುಗಿದಾಗ ಅವನ ಈ ತತ್ತ್ವಗಳ ಆಧಾರದ ಮೇಲೆ ಬಾಲಕರಿಗಾಗಿ ಒಂದು ಹೊಸ ಕಾರ್ಯಕ್ರಮ ಯೋಜಿಸುವಂತೆ ಅವನನ್ನು ಕೋರಲಾಯಿತು. ಅದನ್ನು ಮನ್ನಿಸಿ ಬೇಡನ್ ಪೊವೆಲ್ 1908ರಲ್ಲಿ ಸ್ಕೌಟ್ ಚಳವಳಿಯನ್ನು ಪ್ರಾರಂಭಿಸಿದ. ಅದು ಬೆಳೆದು ಪ್ರಪಂಚದಲ್ಲೆಲ್ಲ ಹರಡಿತು. ಅದೇ ವರ್ಷ ಸ್ಕೌಟಿಂಗ್ ಫಾರ್ ಬಾಯ್ಸ್ ಎಂಬ ಪುಸ್ತಕವನ್ನು ಪ್ರಕಟಿಸಿದ. ಈ ಎಲ್ಲ ಸಾಧನೆಗಳಿಗಾಗಿ ಅವನಿಗೆ 1909ರಲ್ಲಿ ನೈಟ್ ಪದವಿ ಕೊಡಲಾಯಿತು. 1910ರಲ್ಲಿ 5ನೆಯ ಜಾರ್ಜ್ ದೊರೆಯ ಅಪೇಕ್ಷೆ ಹಾಗೂ ಅಣತಿಯ ಮೇರೆಗೆ ಮಿಲಿಟರಿ ಸೇವಾವೃತ್ತಿಯಿಂದ ನಿವೃತ್ತನಾಗಿ (ಬಾಲಚಮೂ) ಸ್ಕೌಟ್ ಚಳವಳಿಯನ್ನು ಬೆಳಸುವ ಕಾರ್ಯದಲ್ಲಿ ತೊಡಗಿದ. ಅದೇ ವರ್ಷ ಶ್ರೀಮತಿ ಅಗ್ನೆಸ್ ಬೇಡನ್ ಪೊವೆಲ್ ಎಂಬ ತನ್ನ ಸಹೋದರಿಯೊಂದಿಗೆ ಸೇರಿಕೊಂಡು ಬಾಲಿಕಾಚಮೂ ಚಳವಳಿ ಹಾಗೂ ಅದರ ಸಂಸ್ಥೆಯನ್ನು ಸ್ಥಾಪಿಸಿದ. 1912ರಲ್ಲಿ ಒಲಾವೆ ಸೆಯೆಂಟ್ ಕ್ಲೆರ್ ಸೊಮಿಸ್ ಎಂಬಾಕೆಯನ್ನು ವಿವಾಹವಾದ. ಈತನ ಸಹೋದರಿ ಹಾಗೂ ಪತ್ನಿ ಮುಂದೆ ಬಾಲಿಕಾಚಮೂ ಚಳವಳಿ (ಗರ್ಲ್‍ಗೈಡ್ಸ್) ಬೆಳೆಯುವುದಕ್ಕೆ ಕಾರಣರಾದರು. ಲಂಡನ್ ನಗರದಲ್ಲಿ 1920ರಲ್ಲಿ ನಡೆದ ಪ್ರಥಮ ಅಂತಾರಾಷ್ಟ್ರೀಯ ಬಾಲಚಮೂ (ಸ್ಕೌಟ್ ಜಾಂಬೂರಿ) ಸಮಾರಂಭದಲ್ಲಿ ಬೇಡನ್ ಪೊವೆಲ್ಲನನ್ನು ಪ್ರಧಾನ ಸ್ಕೌಟ್ ಎಂದು ಗೌರವಿಸಲಾಯಿತು. ಮುಂದೆ ಪೊವೆಲನಿಗೆ ಅನೇಕ ಬಗೆಯ ಗೌರವ ಪದವಿಗಳು ದೊರಕಿದವು. ಪೊವೆಲ್ ಬಾಲಚಮೂ (ಸ್ಕೌಟ್) ಸಂಸ್ಥೆಗಳ ಕಾರ್ಯಾಚರಣೆಗಳನ್ನು ಪರೀಕ್ಷಿಸಿ ಯುಕ್ತ ಸಲಹೆಗಳನ್ನು ಕೊಡುವುದಕ್ಕಾಗಿ ಪ್ರಪಂಚದ ಎಲ್ಲ ದೇಶಗಳಿಗೆ ಭೇಟಿಕೊಟ್ಟ. ಮುಪ್ಪಿನ ಕಾಲದಲ್ಲೂ ಚುರುಕಾಗಿ ಕೆಲಸ ಮಾಡುತ್ತಿದ್ದ ಪೊವೆಲ್ 80ನೆಯ ವಯಸ್ಸಿನಲ್ಲಿ 1941 ಜನವರಿ 8 ರಂದು ಕೀನ್ಯಾದ ನೀರೀ ನಗರದಲ್ಲಿ ಮರಣ ಹೊಂದಿದ.
ಉಲ್ಲೇಖಗಳು
ವರ್ಗ:ಬ್ರಿಟಿಷ್ ಸೇನಾ ಜನರಲ್
ರಾಷ್ಟ್ರೀಯ ಏಕತಾ ದಿನ
ರಾಷ್ಟ್ರೀಯ ಏಕತಾ ದಿನ ( राष्ट्रीय एकता दिवस   , ISO : Rāṣṭrīya ēkatā divasa ) ಅನ್ನು ಭಾರತದಲ್ಲಿ ಅಕ್ಟೋಬರ್ 31 ರಂದು ಆಚರಿಸಲಾಗುತ್ತದೆ. ಇದನ್ನು ಭಾರತ ಸರ್ಕಾರವು 2014 ರಲ್ಲಿ ಪರಿಚಯಿಸಿತು. ಭಾರತದ ರಾಜಕೀಯ ಏಕೀಕರಣದಲ್ಲಿ ಪ್ರಮುಖ ಪಾತ್ರ ವಹಿಸಿದ್ದ ಸರ್ದಾರ್ ವಲ್ಲಭಭಾಯಿ ಪಟೇಲ್ ಅವರ ಜನ್ಮದಿನವನ್ನು ಆಚರಿಸಲು ಈ ದಿನವನ್ನು ಆಚರಿಸಲಾಗುತ್ತದೆ.
ಉದ್ದೇಶ ಮತ್ತು ಪ್ರತಿಜ್ಞೆ
ಭಾರತದ ಗೃಹ ಸಚಿವಾಲಯದ ರಾಷ್ಟ್ರೀಯ ಏಕತಾ ದಿನದ ಅಧಿಕೃತ ಹೇಳಿಕೆಯು ರಾಷ್ಟ್ರೀಯ ಏಕತಾ ದಿನವು "ಏಕತೆ, ಸಮಗ್ರತೆ ಮತ್ತು ನೈಜ ಮತ್ತು ಸಂಭಾವ್ಯ ಬೆದರಿಕೆಗಳನ್ನು ತಡೆದುಕೊಳ್ಳಲು ನಮ್ಮ ರಾಷ್ಟ್ರದ ಅಂತರ್ಗತ ಶಕ್ತಿ ಮತ್ತು ಸ್ಥಿತಿಸ್ಥಾಪಕತ್ವವನ್ನು ಮರು-ದೃಢೀಕರಿಸಲು ಅವಕಾಶವನ್ನು ಒದಗಿಸುತ್ತದೆ. ನಮ್ಮ ದೇಶದ ಭದ್ರತೆ."
ದಿನದಂದು, ಸರ್ಕಾರಿ ಕಚೇರಿಗಳಲ್ಲಿ ಪ್ರತಿಜ್ಞೆಯನ್ನು ಓದಲಾಗುತ್ತದೆ 31 ಅಕ್ಟೋಬರ್ ಅನ್ನು ರಾಷ್ಟ್ರೀಯ ಸಂಕಲ್ಪ ದಿವಸ್ ಅಥವಾ ರಾಷ್ಟ್ರೀಯ ಪ್ರತಿಜ್ಞೆ ದಿನವನ್ನಾಗಿ ಆಚರಿಸಲಾಗುತ್ತದೆ ಏಕೆಂದರೆ ಇದು ಇಂದಿರಾ ಗಾಂಧಿಯವರ ಹತ್ಯೆಯ ದಿನವನ್ನು ಸೂಚಿಸುತ್ತದೆ. ಹಲವಾರು ಶಾಲೆಗಳು ಮತ್ತು ಕಾಲೇಜುಗಳು, ವಿಶೇಷವಾಗಿ ಕಾಂಗ್ರೆಸ್ ನಡೆಸುವ ರಾಜ್ಯಗಳಲ್ಲಿ, ಇಂದಿರಾ ಗಾಂಧಿಯವರ ಸ್ಮರಣಾರ್ಥ ರ್ಯಾಲಿಗಳು ಮತ್ತು ಕಾರ್ಯಕ್ರಮಗಳನ್ನು ಆಯೋಜಿಸುತ್ತವೆ.
ಬಾಹ್ಯ ಕೊಂಡಿಗಳು
ವರ್ಗ:ದಿನಗಳು
ಶಮಿತಾ ಮಲ್ನಾಡ್
ಡಾ.ಶಮಿತಾ ಮಲ್ನಾಡ್ ರವರು ಭಾರತೀಯ ಹಿನ್ನೆಲೆ ಗಾಯಕಿ ಸಂಗೀತ ನಿರ್ದೇಶಕಿ.ಅವರು ದಂತ ವೈದ್ಯೆ, ಲೈವ್ ಪರ್ಫಾರ್ಮರ್, ಡಬ್ಬಿಂಗ್ ವಾಯ್ಸ್ ಓವರ್ ಕಲಾವಿದರಾಗಿದ್ದಾರೆ.ಅವರು ಸುಗಮ ಸಂಗೀತ ಮತ್ತು ಭಕ್ತಿಗೀತೆಗಳನ್ನು ಹೊರತುಪಡಿಸಿ, ಅನೇಕ ಚಾರ್ಟ್-ಬಸ್ಟರ್ ಕನ್ನಡ ಚಿತ್ರಗೀತೆಗಳನ್ನೂ ಹಾಡಿದ್ದಾರೆ.
ಆರಂಭಿಕ ಜೀವನ ಮತ್ತು ಕುಟುಂಬ
ಶಮಿತಾರವರು ಜೂನ್ ೯ ರಂದು ತೀರ್ಥಹಳ್ಳಿ-ಶಿವಮೊಗ್ಗದಲ್ಲಿ, ಪ್ರೊಫೆಸರ್ ಯು.ವಿ. ರಾಮಚಂದ್ರ ಮತ್ತು ಹೆಚ್.ಜಿ. ಸುನಂದ ಅವರಿಗೆ ಜನಿಸಿದರು. ಬೆಂಗಳೂರಿನ ಬಳಿಯ ಕನಕಪುರದಲ್ಲಿ ತಮ್ಮ ಶಾಲಾ ಮತ್ತು ಕಾಲೇಜು ಶಿಕ್ಷಣ ಮುಗಿಸಿದ್ದಾರೆ. ಬೆಂಗಳೂರಿನ ಕಿಮ್ಸ್, ಒಕ್ಕಲಿಗರ ಸಂಘ ದಂತ ಕಾಲೇಜಿನಿಂದ ಅವರು ಬ್ಯಾಚುಲರ್ ಆಫ್ ಡೆಂಟಲ್ ಸರ್ಜರಿ ಡಿಗ್ರಿ (ಬಿ.ಡಿ.ಎಸ್) ಪಡೆದಿದ್ದಾರೆ. ಅವರು ಹಿಂದೂಸ್ಥಾನಿ ಸಂಗೀತ ಕಲಾವಿದ ಪಂಡಿತ್ ಶೇಷಾದ್ರಿ ಗವಾಯಿ ಅವರ ಶಿಷ್ಯೆ. ೧೯೯೪ ರಲ್ಲಿ "ಕಣಿವೆ ಕಬ್ಬಾಳಮ್ಮ" ಎಂಬ ಭಕ್ತಿಗೀತೆ ಧ್ವನಿಸುರುಳಿಯಲ್ಲಿ ಹಾಡುವುದರೊಂದಿಗೆ ತಮ್ಮ ವೃತ್ತಿ ಜೀವನವನ್ನು ಹಿನ್ನೆಲೆ ಗಾಯಕಿಯಾಗಿ ಆರಂಭಿಸಿದರು. ಅವರು ಅರುಣ್ ಕುಮಾರ್ ಡಿ.ಕೆ. ಅವರನ್ನು ಮದುವೆಯಾಗಿದ್ದಾರೆ. ಇವರಿಬ್ಬರಿಗೆ ಅದ್ವೈತ್ ಹೆಗ್ಡೆ ಮತ್ತು ಷಡ್ಜ ಹೆಗ್ಡೆ ಎಂಬ ಇಬ್ಬರು ಮಕ್ಕಳಿದ್ದಾರೆ.
ವೃತ್ತಿ ಜೀವನ
ಶಮಿತಾ ಮಲ್ನಾಡ್ ರವರನ್ನು ಮೊದಲ ಬಾರಿಗೆ ಫಿಲ್ಮ್ ಮ್ಯೂಸಿಕ್ ಗೆ ಸಂಗೀತ ನಿರ್ದೇಶಕರಾದ ಗುರುಕಿರಣ್ ಅವರು ೨೦೦೨ ರಲ್ಲಿ ವಿಜಯ ರಾಘವೇಂದ್ರ ಅವರ 'ನಿನಗಾಗಿ' ಚಿತ್ರದಲ್ಲಿ ಪರಿಚಯಿಸಿದರು.ಹಂಸಲೇಖ, ಗುರುಕಿರಣ್,ವಿ.ಹರಿಕೃಷ್ಣನ್, ಸಾಗರ್ ಎಸ್, ಸಾಧು ಕೋಕಿಲ, ಕೆ.ಕಲ್ಯಾಣ್,ವಿ.ಮನೋಹರ್, ಆರ್.ಪಿ ಪಟ್ನಾಯಕ್, ಅರ್ಜುನ್ ಜನ್ಯ, ಸಂದೀಪ್ ಚೌಟ,ಯುವನ್ ಶಂಕರ್ ರಾಜ,ಎಲ್.ಎನ್.ಶಾಸ್ತ್ರಿ ಮುಂತಾದ ಸಂಗೀತ ನಿರ್ದೇಶಕರಿಗೆ ೮೫೦ ಕ್ಕೂ ಹೆಚ್ಚಿನ ಚಲನಚಿತ್ರಗಳಿಗೆ ೮೦೦ ಹಾಡುಗಳನ್ನು ಹಾಡಿದ್ದಾರೆ.ಗುರುಕಿರಣ್ ಅವರ ಸಂಗೀತ ನಿರ್ದೇಶನದಡಿಯಲ್ಲಿ ತೆಲುಗು ಚಿತ್ರವಾದ ನಾಗವಲ್ಲಿ ಗೆ(ಆಪ್ತರಕ್ಷಕ ಚಿತ್ರದ ತೆಲುಗು ರೀಮೇಕ್ ಆವೃತ್ತಿ) ಅವರು ಧ್ವನಿಮುದ್ರಣ ಮಾಡಿದ್ದಾರೆ.ಕನ್ನಡ ಮತ್ತು ತೆಲುಗು ಭಾಷೆಗಳಲ್ಲಿ ೭ ಏಕವ್ಯಕ್ತಿ ಆಲ್ಬಂಗಳು ಬಿಡುಗಡೆಯಾಗಿವೆ.ಇದರಲ್ಲಿ ಎಲ್.ಆರ್.ಈಶ್ವರಿಯ ಹಾಡುಗಳ ಕೆಲವು ರೀಮಿಕ್ಸ್ ಆವೃತ್ತಿಗಳಿವೆ.ಚಲನಚಿತ್ರಗಳಿಲ್ಲದ ಆಲ್ಬಂಗಳಿಗೆ ೬೫೦೦ ಕ್ಕೂ ಹೆಚ್ಚು ಹಾಡುಗಳನ್ನು,೧೩ ಭಾಷೆಗಳಲ್ಲಿ ಭಕ್ತಿ, ಜಾನಪದ ಭಾವಗೀತೆ, ಲೈಟ್ ಮ್ಯೂಸಿಕ್, ಸೆಮಿ ಕ್ಲಾಸಿಕಲ್, ಸೂಫಿ,ವಚನ ಮತ್ತು ಹೆಚ್ಚಿನ ಪಾಶ್ಚಿಮಾತ್ಯ ಹಾಡುಗಳನ್ನು ಹಾಡಿದ್ದಾರೆ.ಶಮಿತಾರವರು ಕರ್ನಾಟಕದ ಅನೇಕ ರಿಯಾಲಿಟಿ ಶೋಗಳಲ್ಲಿ ತೀರ್ಪುಗಾರರಾಗಿ ಕಾಣಿಸಿಕೊಂಡಿದ್ದಾರಲ್ಲದೇ,೨೦೦೦ ಕ್ಕೂ ಹೆಚ್ಚಿನ ಶೋಗಳಿಗೆ ನಿರೂಪಣೆ ಕೂಡ ಮಾಡಿದ್ದಾರೆ.ಅವರು ಡ್ಯಾನ್ಸ್ ರಿಯಾಲಿಟಿ ಶೋ ಆದಂತಹ 'ಡ್ಯಾನ್ಸಿಂಗ್ ಸ್ಟಾರ್' ನಲ್ಲಿ ಸೆಲೆಬ್ರಿಟಿ ಸ್ಪರ್ಧಿಯಾಗಿದ್ದರು.ಅದರಲ್ಲಿ ಕೇವಲ ನೃತ್ಯವನ್ನು ಮಾಡುವುದಲ್ಲದೇ, ಅನೇಕ ಸಾಮಾಜಿಕ ಜಾಗೃತಿ ಸಂದೇಶಗಳನ್ನೂ ನೀಡಿದ್ದಾರೆ.ಅವರು ತಮ್ಮ 'ಶಮ'(ಶಮಿತಾ ಮಲ್ನಾಡ್) ತಂಡದೊಂದಿಗೆ ಭಾರತದಾದ್ಯಂತ ೧೫೦೦ ಕ್ಕೂ ಹೆಚ್ಚು ಸಾರ್ವಜನಿಕ ಪ್ರದರ್ಶನಗಳನ್ನು ನೀಡಿದ್ದಾರೆ.ಆಸ್ಟ್ರೇಲಿಯಾ,ದುಬೈ, ಕುವೈತ್, ನ್ಯೂಜಿಲೆಂಡ್, ಸಿಂಗಾಪುರ ದಂತ ಅನೇಕ ವಿದೇಶಗಳಲ್ಲಿ ಈ ತಂಡ ಪ್ರದರ್ಶನ ನೀಡಿದೆ.ಅವರು 'ಪ್ರೇಮಾಯ ನಮಹ' ಎಂಬ ಆಲ್ಬಂ ನ ನಿರ್ಮಾಪಕರಾಗಿದ್ದಾರೆ.ಈ ಆಲ್ಬಂ ಕರ್ನಾಟಕದಲ್ಲಿ ದಾಖಲೆಯನ್ನು ಮಾಡಿದೆ.ಶಮಿತಾರವರು 'ಸ್ವರ ಸನ್ನಿಧಿ' ಎಂಬ ಟ್ರಸ್ಟ್ ಅನ್ನು ಸ್ಥಾಪಿಸಿದ್ದಾರೆ.ಇದರ ಮೂಲಕ ಹೊಸ ಪ್ರತಿಭೆಗಳನ್ನು ಪೋಷಿಸುತ್ತಿರುವುದಲ್ಲದೇ, ಸಂಸ್ಕೃತಿ, ಸಾಹಿತ್ಯ, ಸಂಗೀತ, ನೃತ್ಯ ಸೇರಿದಂತೆ ಅನೇಕ ಕಾರ್ಯಕ್ರಮಗಳನ್ನು ಸಂಘಟಿಸುವುದು, ಸಂಗೀತ ಮತ್ತು ಭಾಷೆಗಳನ್ನು ಉತ್ತೇಜಿಸುವುದು, ಕಾರ್ಯಗಾರಗಳನ್ನು ಆಯೋಜಿಸುವುದು, ಮಕ್ಕಳಿಗೆ ಸ್ಪರ್ಧೆ ನಡೆಸುವುದು, ವಿಜ್ಞಾನ ಚರ್ಚೆ ಪ್ರದರ್ಶನಗಳು, ಚಾರಿಟಿ ಪ್ರದರ್ಶನಗಳು ಮತ್ತು ಅಗತ್ಯವಿರುವವರಿಗೆ ಕಾರ್ಯಕ್ರಮಗಳನ್ನು ನಡೆಸಲಾಗುತ್ತಿದೆ.
ಧ್ವನಿ ಮುದ್ರಿಕೆ ಪಟ್ಟಿ
ಡಾ.ಶಮಿತಾ.ಮಲ್ನಾಡ್ ರವರ ಕೆಲವು ಹಿಟ್ ಗಳು
ಪ್ರಶಸ್ತಿಗಳು
ಇದಲ್ಲದೇ ಬಿ.ಬಿ.ಎಂ.ಪಿ ಯಿಂದ ಬೆಂಗಳೂರಿನ ನಾಡಪ್ರಭು ಕೆಂಪೇಗೌಡ ಪ್ರಶಸ್ತಿ ಕೂಡ ದೊರಕಿದೆ.
ಉಲ್ಲೇಖಗಳು
ವರ್ಗ:ಹಿನ್ನೆಲೆ ಗಾಯಕಿಯರು
ಉತ್ತರ ಪ್ರದೇಶದ ವಾಸ್ತುಶಿಲ್ಪ, ಶಾಸನಗಳು, ನಾಣ್ಯಗಳು
ಈ ರಾಜ್ಯ ಬೌದ್ಧ, ಹಿಂದೂ ಮತ್ತು ಮಹಮದೀಯ ವಾಸ್ತುಶಿಲ್ಪ ಕೃತಿಗಳಿಗೆ ಹೆಸರಾದ ಪ್ರಾಂತ್ಯ. ಬುದ್ಧನ ಜೀವನಕ್ಕೆ ಸಂಬಂಧಿಸಿದ ಅನೇಕ ಸ್ಥಳಗಳು ಇಲ್ಲಿವೆ. ಬಸ್ತಿ ಜಿಲ್ಲೆಯ ಪಿಪ್ರಾವ ಎಂಬಲ್ಲಿ ಅಶೋಕನ ಕಾಲಕ್ಕಿಂತಲೂ ಹಿಂದಿನದೆಂದು ಹೇಳಬಹುದಾದ ಇಟ್ಟಿಗೆಯ ಸ್ತೂಪ ದೊರಕಿದೆ. ಇಲ್ಲಿನ ಕರಂಡಾವಶೇಷ ಒಂದರಲ್ಲಿ ಶಾಸನವೊಂದಿದೆ. ಕೌಶಾಂಬಿಯಲ್ಲಿ ನಡೆದ ಭೂಶೋಧನೆಗಳಿಂದ ಬುದ್ಧನ ನಿಕಟಸಂಪರ್ಕ ಹೊಂದಿದ್ದ ಘೋಷಿತಾರಾಮ ವಿಹಾರ ಬೆಳಕಿಗೆ ಬಂದಿದೆ. ಸಹೇತ್-ಮಹೇತ್ (ಶ್ರಾವಸ್ತಿ) ಗಳಲ್ಲಿ ಜೇತವನ ವಿಹಾರ, ಅನೇಕ ಸ್ತೂಪಗಳು ಮೊದಲಾದುವುಗಳ ಅವಶೇಷಗಳು ದೊರಕಿವೆ.
ಭಾರತೀಯ ಶಿಲ್ಪ
ಭಾರತೀಯ ಶಿಲ್ಪದಲ್ಲಿ ಮಥುರಾ ಬಹು ಪ್ರಾಮುಖ್ಯವಾದುದು. ಮಥುರಾದಲ್ಲಿ ಒಂದು ಶಿಲ್ಪಕಲೆಯ ಕೇಂದ್ರವೇ ಇತ್ತು. ಇಲ್ಲಿಂದ ಶ್ರಾವಸ್ತಿ, ಪ್ರಯಾಗ, ಸಾರಾನಾಥ ಮುಂತಾದ ಕಡೆಗಳಿಗೆ ಬುದ್ಧನ ಶಿಲ್ಪಗಳು ಹೋದುವು. ಕುಶಾನರ ಕಾಲದಿಂದ ಗುಪ್ತರ ಕಾಲದವರೆಗೆ ಉಚ್ಛ್ರಾಯಸ್ಥಿತಿಯಲ್ಲಿದ್ದ ಮಥುರಾ ಶಿಲ್ಪಶೈಲಿ ವಿಶೇಷವಾಗಿ ಭಾರತೀಯ ಸಂಪ್ರದಾಯಗಳನ್ನೇ ಅಳವಡಿಸಿಕೊಂಡಿತ್ತು. ಇದಕ್ಕೆ ವಿರುದ್ಧವಾದ ಗಾಂಧಾರಶೈಲಿಯಲ್ಲಿ ಹೊರದೇಶದ ಪ್ರಭಾವಗಳೇ ಹೆಚ್ಚಾಗಿದ್ದುವು. ಗುಪ್ತರ ಕಾಲದಲ್ಲಿ ಮಥುರಾ ಶೈಲಿ ಪರಿಪೂರ್ಣತೆಯನ್ನು ಪಡೆಯಿತು. ಮಥುರಾದ ಬುದ್ಧನ ಶಿಲ್ಪಗಳು ವಿಶ್ವವಿಖ್ಯಾತವಾಗಿವೆ.ಮಥುರಾಕ್ಕೆ ಸಮೀಪದಲ್ಲಿರುವ ಬೃಂದಾವನದಲ್ಲಿ ಕ್ರಿ.ಶ. 1590ರಲ್ಲಿ ಗೋವಿಂದದೇವ ನಿರ್ಮಿಸಿದ ದೇವಾಲಯವಿದೆ. ಇದೊಂದು ಬಹು ವಿಸ್ತಾರವಾದ ಕೆಂಪು ಕಲ್ಲಿನ ದೇವಾಲಯ. ಮಥುರಾದಲ್ಲಿರುದ ದ್ವಾರಕಾಧೀಶ ದೇವಾಲಯ 1814ರಲ್ಲಿ ನಿರ್ಮಿತವಾದದ್ದು. ಅಲ್ಲಿ ಕೆಲವು ಸಮಕಾಲೀನ ವರ್ಣಚಿತ್ರಗಳಿವೆ.
ಭಾರತೀಯರ ಧಾರ್ಮಿಕ ಜೀವನ
ಭಾರತೀಯರ ಧಾರ್ಮಿಕ ಜೀವನದಲ್ಲಿ ಉನ್ನತಸ್ಥಾನ ಪಡೆದಿರುವ ಕಾಶಿಯ ವಿಶ್ವೇಶ್ವರ ದೇವಾಲಯ ವಾಸ್ತುಶಿಲ್ಪದೃಷ್ಟಿಯಿಂದ ಅಷ್ಟೇನೂ ಮಹತ್ತರವಾದುದಲ್ಲ. ವಿಶ್ವೇಶ್ವರನ ದೇವಾಲಯ ಕ್ರಿ.ಶ. 7ನೆಯ ಶತಮಾನದಲ್ಲಿಯೇ ಇತ್ತೆಂದು ಹುಯೆನ್‍ತ್ಸಾಂಗನ ಬರೆವಣಿಗೆಯಿಂದ ತಿಳಿದರೂ ಮಹಮದೀಯರ ದಾಳಿಗಳಿಂದ ಅದು ನಾಶವಾಗಿ ಹೋಯಿತು. ಅಕ್ಬರನ ಕಾಲದಲ್ಲಿ ಅದು ಪುನರುದ್ಧಾರವಾದರೂ ಔರಂಗeóÉೀಬ ಅದನ್ನು ಪೂರ್ಣವಾಗಿ ನಾಶಗೊಳಿಸಿದ. ಕೊನೆಗೆ 1777ರಲ್ಲಿ ಅಹಲ್ಯಾಬಾಯಿಯ ದಾನದಿಂದಾಗಿ ಈಗಿರುವ ವಿಶ್ವೇಶ್ವರ ದೇವಾಲಯ ನಿರ್ಮಾಣವಾಯಿತು. ಇಲ್ಲಿಯ ಗರ್ಭಗೃಹ ಕೇವಲ ಹತ್ತು ಅಡಿಗಳ ಚಚ್ಚೌಕವಾಗಿಯೂ ಶಿಖರ ಕೇವಲ 30' ಎತ್ತರವಾಗಿಯೂ ಇವೆ. ರಣಜಿತ್‍ಸಿಂಗನ ಕಾಲದಲ್ಲಿ ದೇವಾಲಯದ ಶಿಖರಕ್ಕೆ ಚಿನ್ನದ ತಗಡುಗಳನ್ನು ಹಾಕಿಸಲಾಯಿತು. ಕಾಶಿಯಲ್ಲಿರುವ ಇತರ ದೇವಾಲಯಗಳೂ ಪ್ರಸಿದ್ಧವಾಗಿರುವ, ಹರಿದ್ವಾರ, ಹೃಷೀಕೇಶ, ಕೇದಾರನಾಥ ದೇವಾಲಯಗಳೂ ವಾಸ್ತುಶಿಲ್ಪದೃಷ್ಟಿಯಿಂದ ಗಮನಾರ್ಹವಾದುವೇನೂ ಅಲ್ಲ.
ಉತ್ತರ ಪ್ರದೇಶದ ಮುಸ್ಲಿಂ ವಾಸ್ತುಶಿಲ್ಪ
ಉತ್ತರ ಪ್ರದೇಶದ ಮುಸ್ಲಿಂ ವಾಸ್ತುಶಿಲ್ಪಗಳನ್ನು ಮುಖ್ಯವಾಗಿ ಫತೇಪುರ್ ಸಿಕ್ರಿ ಸಿಕಂದರ ಮತ್ತು ಆಗ್ರಗಳಲ್ಲಿ ಕಾಣುತ್ತೇವೆ. ಅಕ್ಬರನ ಕಾಲದಲ್ಲಿ ರಾಜಧಾನಿಯಾಗಿದ್ದ ಫತೇಪುರ್ ಸಿಕ್ರಿ ಈಗ ಹಾಳುಬಿದ್ದಿದ್ದರೂ ಮೊಗಲರ ಕಾಲದ ಕಟ್ಟಡಗಳು ಇಂದಿಗೂ ಅಚ್ಚಳಿಯದೆ ನಿಂತಿವೆ. ಜಾಮಿ ಮಸೀದಿ, ಬುಲಂದ್ ದರ್ವಾಜû, ಷೇಕ್ ಸಲೀಂ ಚಿಸ್ಟಿಯ ಸಮಾಧಿ, ದಿವಾನ್-ಇ-ಖಾಸ್, ದಿವಾನ್-ಇ-ಆಮ್, ಜೋಧಬಾಯಿಯ ಅರಮನೆ, ಬೀರಬಲ್ಲನ ಮನೆ, ಪಂಚಮಹಲ್ ಮೊದಲಾದ ಅನೇಕ ಕಟ್ಟಡಗಳಿವೆ. ಇವೆಲ್ಲವೂ ವಿವಿಧ ವಾಸ್ತುಶೈಲಿಗಳಲ್ಲಿವೆ. ದಿವಾನ್-ಇ-ಖಾಸ್ ಒಂದು ವಿಶಿಷ್ಟರೂಪದ ಕಟ್ಟಡ. ಹೊರಗಡೆಯಿಂದ ಮಹಡಿಯನ್ನುಳ್ಳ ಕಟ್ಟಡದಂತೆ ಕಾಣುವ ಇದು ಅನೇಕ ಸ್ತಂಭಗಳಿಂದ ಕೂಡಿದೆ. ಪ್ರತಿಯೊಂದು ಕಂಬದಲ್ಲೂ ಉತ್ತಮ ಕೆತ್ತನೆಯ ಕೆಲಸವನ್ನು ಕಾಣಬಹುದು. ಒಳಗಿರುವ ವೃತ್ತಾಕಾರದ ಜಗಲಿಯ ಮೇಲೆ ಅಕ್ಬರ್ ಕುಳಿತುಕೊಂಡು ಧಾರ್ಮಿಕ ಚರ್ಚೆಗಳಲ್ಲಿ ಭಾಗವಹಿಸುತ್ತಿದ್ದ. ಇದರ ಸಮೀಪದಲ್ಲಿ ಜ್ಯೋತಿಷಿಯ ಪೀಠ ಎಂದು ಪ್ರಸಿದ್ಧವಾಗಿರುವ ಕಟ್ಟಡ ಜೈನದೇವಾಲಯದ ಮಾದರಿಯಲ್ಲಿ ನಿರ್ಮಿತವಾಗಿದೆ. ಪಂಚಮಹಲ್ ಕಟ್ಟಡ ಪಿರಮಿಡ್ ಆಕಾರದ ಐದು ಅಂತಸ್ತುಗಳ ಸೌಧ. ಇದು ಬೌದ್ಧವಿಹಾರವನ್ನು ಹೋಲುತ್ತದೆ. ಈ ಕಟ್ಟಡದ ಒಳಭಾಗ ಉತ್ತಮ ಶಿಲ್ಪಗಳಿಂದ ಕೂಡಿದೆ. ಜೋಧಬಾಯಿಯ ಅರಮನೆಯಲ್ಲಿ ಹಿಂದೂ ಮತ್ತು ಮುಸ್ಲಿಂ ವಾಸ್ತುಶೈಲಿಗಳು ಮಿಳಿತವಾಗಿವೆ. ಇದೇ ರೀತಿಯಲ್ಲಿರುವ ಇನ್ನೊಂದು ಕಟ್ಟಡವೆಂದರೆ ಎರಡು ಅಂತಸ್ತಿನ ಬೀರಬಲನ ಮನೆ. ಜಾಮಿ ಮಸೀದಿ ಫತೇಪುರ್ ಸಿಕ್ರಿಯ ಮನೋಹರ ಕಟ್ಟಡಗಳಲ್ಲೊಂದು. ಜನಗಳು ಸಭೆ ಸೇರುವ ಅವಕಾಶವುಳ್ಳ ಮಸೀದಿಗಳಲ್ಲಿ ಮೊಟ್ಟಮೊದಲನೆಯದಾಗಿ ನಿರ್ಮಿತವಾದ ಇದು ಮುಂದೆ ಮಾದರಿಯಾಗಿ ಪರಿಣಮಿಸಿತು. ಉತ್ತರದ ಪಕ್ಕದಲ್ಲಿಯೇ ಇರುವ ಸಾಧು ಷೇಕ್ ಸಲೀಂ ಚಿಸ್ಟಿಯ ಗೋರಿ ಸಾತ್ತ್ವಿಕ ಪ್ರತೀಕಗಳೇ ಮೂರ್ತಿವೆತ್ತಂತೆ ಇದೆ. ಇದು ಅಮೃತಶಿಲೆಯ ಕಟ್ಟಡ. ಮಧ್ಯದಲ್ಲಿ ಒಂದು ವಿಶಾಲವಾದ ಗುಮ್ಮಟವೂ ಕೆಳಭಾಗದಲ್ಲಿ ಸುತ್ತಲೂ ಚಾವಣಿಯ ಎತ್ತರದಲ್ಲಿ ಹೊರಚಾಚಿರುವ ಚಜ್ಚವೂ ಈ ಕಟ್ಟಡಕ್ಕೆ ಒಂದು ಮನೋಹರತೆಯನ್ನು ತಂದುಕೊಟ್ಟಿವೆ. ಕಟ್ಟಡದ ಜಗಲಿಗಳು ಬಣ್ಣದ ಕಲ್ಲುಗಳಿಂದ ಮಾಡಲಾದ ಲತಾಲಂಕಾರಗಳಿಂದ ಕೂಡಿವೆ. ಇನ್ನೊಂದು ಪಕ್ಕದಲ್ಲಿರುವ ಬುಲಂದ್ ದರ್ವಾಜû ಕೆಂಪುಕಲ್ಲಿನಿಂದ ಕಟ್ಟಲಾದ ವಿಜಯದ್ವಾರ. ತನ್ನ ದಕ್ಷಿಣಾಪಥದ ವಿಜಯಗಳ ಜ್ಞಾಪಕಾರ್ಥವಾಗಿ ಅಕ್ಬರ್ ಇದನ್ನು ಕಟ್ಟಿಸಿದ. ಇದು 176' ಎತ್ತರದ ಕಟ್ಟಡ. ಮೆಟ್ಟಲಿನಿಂದ ಜಗತಿಯ ಮೇಲ್ಭಾಗದ ವರೆಗೆ 42' ಎತ್ತರವಿದೆ. ಇದು ಅಕ್ಬರನ ಶಕ್ತಿ, ಸಾಮಥ್ರ್ಯ ಮತ್ತು ವೈಭವಗಳ ಪ್ರತೀಕವಾಗಿದೆ. ತಾಜ್‍ಮಹಲಿನ ನಗರ ಎಂದು ಹೆಸರಾಗಿರುವ ಆಗ್ರ ನಗರ ಅಕ್ಬರನ ಕಾಲದಿಂದ ಪ್ರಾರಂಭವಾಗಿ ಷಾಜಹಾನನ ಕಟ್ಟಡಗಳಿಗೆ ಪ್ರಸಿದ್ಧ (ನೋಡಿ- ಆಗ್ರ). ಆಗ್ರಕ್ಕೆ ಸೇರಿಕೊಂಡಂತೆ ಇರುವ ಸಿಕಂದರದಲ್ಲಿರುವ ಅಕ್ಬರನ ಸಮಾಧಿ ಒಂದು ಉತ್ತಮ ಕಟ್ಟಡ. ಅಕ್ಬರನ ಕಾಲದಲ್ಲಿ ಯೋಜಿತವಾದ ಇದನ್ನು ಜಹಾಂಗೀರನ ಕಾಲದಲ್ಲಿ ಕಟ್ಟಲಾಯಿತು (1605-1613). ಇದರಲ್ಲಿ ಬೌದ್ಧವಿಹಾರಗಳ ಮತ್ತು ಕಾಂಬೋಡಿಯದ ವಾಸ್ತುಶಿಲ್ಪಗಳ ಪ್ರಭಾವ ಕಾಣಬಹುದು. ಲಖನೌ ನಗರದಲ್ಲಿ ಇರುವ ಕಟ್ಟಡಗಳಲ್ಲಿ ಛೋಟಾ ಇಮಾಮ್‍ಬಾರಾ, ಬಡಾ ಇಮಾಮ್‍ಬಾರಾ ಮತ್ತು ರೂಮಿ ದರ್ವಾಜûಗಳು ಮುಖ್ಯವಾದುವು. ಇವು ನವಾಬನಾಗಿದ್ದ ಆಸಫ್-ಉದ್-ದೌಲನಿಂದ ಕ್ರಿ. ಶ. 1784ರಲ್ಲಿ ನಿರ್ಮಿತವಾದುವು. ಛೋಟಾ ಇಮಾಮ್‍ಬಾರಾದ ಗೋಡೆಯ ಒಳ ಭಾಗಗಳಲ್ಲಿ ಅರಬ್ಬೀ ಭಾಷೆಯಲ್ಲಿ ಬರೆದ ಪದ್ಯಗಳನ್ನು ಕೆತ್ತಿದೆ. ರೂಮಿ ದರ್ವಾಜû ಎತ್ತರದ ಗೋಪುರ. ನೋಡಲು ಬಹಳ ಸುಂದರವಾಗಿರುವ ಈ ಗೋಪುರದಲ್ಲಿ ಗಾರೆಯ ಕೆಲಸ ಬಹಳ ನಾಜೂಕಾಗಿದೆ.
ಉತ್ತರ ಪ್ರದೇಶ ಪ್ರಾಚೀನ ಮತ್ತು ಮಧ್ಯಯುಗೀನ ಕಾಲ
ಅಲಹಾಬಾದಿನಲ್ಲಿ ಯಮುನಾನದಿಯ ತೀರದಲ್ಲಿರುವ ಅಕ್ಬರನ ಕಾಲದ ಕೋಟೆಯ ಕಟ್ಟಡಗಳು ಶಿಥಿಲವಾಗಿದ್ದರೂ ಕೆಲಭಾಗಗಳು ಹಾಗೆಯೇ ಉಳಿದುಕೊಂಡಿವೆ. ನಗರ ಮಧ್ಯದಲ್ಲಿ ಖುಸ್ರುಬಾಗ್ ಎಂದು ಪ್ರಸಿದ್ಧವಾಗಿರುವ ತೋಟದಲ್ಲಿ ಜಹಾಂಗೀರನ ಮಗನಾದ ಖುಸ್ರುವಿನ ಗೋರಿಯಿದೆ. ಎರಡು ಅಂತಸ್ತಿನ ಚಚ್ಚೌಕ ಕಟ್ಟಡದ ಮೇಲೆ ಎತ್ತರವಾದ ಗುಮ್ಮಟವಿದೆ. ಇದರ ಪಕ್ಕಗಳಲ್ಲಿ ಅವನ ತಾಯಿ ಮತ್ತು ತಂಗಿಯ ಗೋರಿಗಳೂ ಇವೆ. ಈ ರೀತಿ ಉತ್ತರ ಪ್ರದೇಶ ಹಿಂದೂ ಬೌದ್ಧ ಮತ್ತು ಮುಸ್ಲಿಂ ಶೈಲಿಗಳ ವಾಸ್ತುಶಿಲ್ಪಗಳ ಕಲಾಕೌಶಲ್ಯಕ್ಕೆ ಹೆಸರಾದ ಪ್ರಾಂತ್ಯ.ಉತ್ತರ ಪ್ರದೇಶ ಪ್ರಾಚೀನ ಮತ್ತು ಮಧ್ಯಯುಗೀನ ಕಾಲಗಳಲ್ಲಿ ಆಳಿದ ಉತ್ತರ ಭಾರತದ ಪ್ರಮುಖ ರಾಜ್ಯಗಳ ಭಾಗವಾಗಿತ್ತು. ಆದ್ದರಿಂದ ಇಲ್ಲಿ ಸಾಮಾನ್ಯವಾಗಿ ಆಳಿದ ಎಲ್ಲ ರಾಜಮನೆತನಗಳ ಶಾಸನಗಳೂ ದೊರಕಿವೆ. ಅವುಗಳಲ್ಲಿ ಮುಖ್ಯವಾದವನ್ನು ಮಾತ್ರ ಇಲ್ಲಿ ಗಮನಿಸಲಾಗಿದೆ. ಇಲ್ಲಿ ದೊರಕಿರುವ ಮುಖ್ಯ ಶಾಸನಗಳೆಂದರೆ ಅಶೋಕನ ಧರ್ಮಲಿಪಿಗಳು. ಇವಕ್ಕಿಂತಲೂ ಪ್ರಾಚೀನವಾದ ಶಾಸನ ಪಿಪ್ರಾವದ ಕರಂಡದ ಮೇಲಿದೆ. ಇದು ಅಶೋಕನ ಕಾಲಕ್ಕಿಂತಲೂ ಹಿಂದಿನದೆಂದು ಹೇಳಬಹುದು. ಮಿeóರ್Áಪುರ ಜಿಲ್ಲೆಯ ಅಹ್ರೌರ ಎಂಬಲ್ಲಿ ಲಘು ಪ್ರಸ್ತರ ಲೇಖವೂ ಡೆಹರಾಡೂನ್ ಜಿಲ್ಲೆಯ ಕಲ್ಸಿ ಎಂಬಲ್ಲಿ ಪ್ರಸ್ತರಲೇಖವೂ ಅಲಹಾಬಾದ್ ಮತ್ತು ಸಾರಾನಾಥ್ ಮೀರತ್‍ಗಳಲ್ಲಿ ಸ್ತಂಭ ಶಾಸನಗಳೂ ದೊರಕಿವೆ. ಅಲಹಾಬಾದಿನ ಸ್ತಂಭಶಾಸನ ಮೊದಲು ಕೌಶಾಂಬಿಯಲ್ಲಿತ್ತು. ಉತ್ತರ ಪ್ರದೇಶದ ಸರಹದ್ದಿನಿಂದ ಬಹು ಸಮೀಪದಲ್ಲಿರುವ ರೂಮಿಂದೈ ಮತ್ತು ನಿಗ್ಲೀವ ಎಂಬಲ್ಲೂ ಅಶೋಕನ ಶಾಸನಗಳು ದೊರಕಿವೆ. ಅಶೋಕನ ಇಷ್ಟೊಂದು ಶಾಸನಗಳು ಉತ್ತರ ಪ್ರದೇಶದಲ್ಲಿ ದೊರಕಿರುವುದು ಗಮನಾರ್ಹವಾದುದು. ಅದು ಅವನ ರಾಜ್ಯದ ಮುಖ್ಯಭಾಗವಾಗಿದ್ದಿತ್ತೆಂಬುದನ್ನು ಸೂಚಿಸುತ್ತದೆ. ಈ ಶಾಸನಗಳು ಆಶೋಕನ ಧರ್ಮ, ಮಹಾಮಾತ್ರರಿಗೆ ಆತ ಕೊಟ್ಟ ಆಜ್ಞೆಗಳು, ಬೌದ್ಧಧರ್ಮದ ಪಾಲನೆಗೆ ಅನುಸರಿಸಬೇಕಾದ ನಿಯಮಗಳು-ಮುಂತಾದುವನ್ನು ತಿಳಿಸುತ್ತವೆ ಕಲ್ಸಿ ಎಂಬಲ್ಲಿ ಕಲ್ಲಿನ ಮೇಲೆ ಆನೆಯ ರೇಖಾಚಿತ್ರವೂ ಅದರ ಕೆಳಗೆ ಬ್ರಾಹ್ಮೀ ಲಿಪಿಯಲ್ಲಿ ಗಜತಮಃ (ಗಜೋತ್ತಮ) ಎಂಬ ಬರವಣಿಗೆಯೂ ಇದೆ. ಉತ್ತರ ಪ್ರದೇಶದಲ್ಲಿ ದೊರಕಿರುವ ಸಮುದ್ರಗುಪ್ತನ ಅಲಹಾಬಾದ್ ಸ್ತಂಭಶಾಸನ ಭಾರತದ ಅತಿಮುಖ್ಯ ಶಾಸನಗಳಲ್ಲೊಂದು. ಈ ಶಾಸನ ದೊರಕದೇ ಇದ್ದಿದ್ದರೆ ಸಮುದ್ರಗುಪ್ತನ ವಿಜಯಗಳ ವಿಚಾರವಾಗಿ ನಮಗೆ ಏನೂ ತಿಳಿಯುತ್ತಿರಲಿಲ್ಲ. ಈ ಶಾಸನದ ಕರ್ತೃ ಹರಿಷೇಣ. ಇದರ ಭಾಷೆ ಒಳ್ಳೆಯ ಸಂಸ್ಕøತ. ಲಿಪಿ ಬ್ರಾಹ್ಮೀ. ಇತರ ರಾಜಮನೆತನಗಳಾದ ಕುಶಾನರು, ಶುಂಗರು, ಪ್ರತೀಹಾರರು ಮತ್ತು ಮುಸ್ಲಿಂ ದೊರೆಗಳ ಶಾಸನಗಳೂ ಇಲ್ಲಿ ದೊರಕಿವೆ.
ಸಿದ್ದಿ ಜನಾಂಗ
ಕರ್ನಾಟಕದ ಸಿದ್ದಿಗಳು, ಈ ರಾಜ್ಯದಲ್ಲಿ ವಾಸವಾಗಿರುವ ಸಿದ್ದಿ ಎಂಬ ಬುಡುಕಟ್ಟಿಗೆ ಸೇರಿದವರು. ಇವರು ಆಗ್ನೇಯ ಆಫ್ರಿಕಾ ಖಂಡದ ಬಂಟು ಜನಾಂಗಕ್ಕೆ ಸೇರಿದವರು ಎಂಬ ವಿಷಯವನ್ನು ಮಾನವಶಾಸ್ತ್ರಜ್ಞರು ಈಗಾಗಲೇ ಧೃಢೀಕರಿಸಿದ್ದಾರೆ. ಭಾರತ ದೇಶಕ್ಕೆ ಬಂದಿದ್ದ ಪೋರ್ಚುಗೀಸರು, ತಮ್ಮ ಕಾರ್ಯಾನುಕೂಲಕ್ಕಾಗಿ ಈ ಜನಾಂಗದವರನ್ನು ಆಫ್ರಿಕಾ ಖಂಡದಿಂದ ಇಲ್ಲಿಗೆ ಗುಲಾಮರಾಗಿ ಸಾಗಿಸಿದ್ದರು. ಆ ಕಾರಣದಿಂದಾಗಿ ಭಾರತದಲ್ಲಿ ಇಂದು ಐವತ್ತು ಸಾವಿರ ಸಿದ್ದಿ ಜನರನ್ನು ನಾವು ಕಾಣಬಹುದು. ಅದರಲ್ಲೂ ಕರ್ನಾಟಕ ರಾಜ್ಯದಲ್ಲಿ ಮಂದಿ ಬೀಡು ಬಿಟ್ಟಿದ್ದಾರೆ. ಉತ್ತರ ಕನ್ನಡ ಜಿಲ್ಲೆಯ ಎಲ್ಲಾಪುರ, ಹಳಿಯಾಳ್, ಅಂಕೋಲ, ಮುಂಡ್ಗೋಡ್ ಮತ್ತು ಸಿರಸಿ ತಾಲೂಕುಗಳಲ್ಲಿ, ಬೆಳಗಾವಿ ಜಿಲ್ಲೆಯ ಖನಪುರದಲ್ಲಿ ಮತ್ತು ಧಾರವಾಡ ಜಿಲ್ಲೆಯ ಕಲ್ಘಟ್ಕಿಯಲ್ಲಿ ಸಿದ್ದಿ ಬುಡುಕಟ್ಟವರನ್ನು ಕಾಣಬಹುದು. ಈ ಜನಾಂಗದ ಹಲವಾರು ಮಂದಿ ಭಾರತಕ್ಕೆ ಸ್ವಾತಂತ್ರ್ಯ ದೊರಕಿದ ಅನಂತರ ಪಾಕಿಸ್ತಾನಕ್ಕೆ ವಲಸೆ ಹೋಗಿ, ಸಿಂಧ್‍ನ ಕರಾಚಿಯಲ್ಲಿ ನೆಲೆ ಕಂಡರು.
ವ್ಯುತ್ಪತ್ತಿ
ಸಿದ್ದಿ ಎಂಬ ಹೆಸರ ಹಿಂದೆ ಅನೇಕ ಕಾಲ್ಪನಿಕ ಕಥೆಗಳಿವೆ. ಒಂದು ವಿಶ್ಲೇಷಣೆಯ ಪ್ರಕಾರ, ಉತ್ತರ ಆಫ್ರಿಕಾದಲ್ಲಿ, ಮರ್ಯಾದೆ ಪ್ರತೀಕವಾಗಿ ಉಪಯೋಗಿಸುವ ಪದ ಸಿದ್ದಿ. ಇದು, ಭಾರತದಲ್ಲಿ ಮತ್ತು ಪಾಕಿಸ್ತಾನದಲ್ಲಿ ವಾಡಿಕೆಯಲ್ಲಿರುವ 'ಸಾಹೆಬ್' ಪದಕ್ಕೆ ಸಮಾನವಾಗಿದೆ ಎಂದು ಹೇಳಲಾಗಿದೆ. ಎರಡನೆಯ ವಿಶ್ಲೇಷಣದ ಪ್ರಕಾರ, ಅರಬರು, ಈ ಸಿದ್ದಿ ಬುಡುಕಟ್ಟಿಗೆ ಸೇರಿದ ಜನರನ್ನು ಭಾರತಕ್ಕೆ ಕರೆದೊಯ್ದರು. ಈ ಅರಬರು 'ಸಯ್ಯಿದ್' ಎಂಬ ಹೆಸರನ್ನು ಹೊಂದಿದ್ದರು. ಹಾಗಾಗಿ ಈ ಜನಾಂಗಕ್ಕೆ ಸಿದ್ದಿ ಎಂಬ ಹೆಸರು ಬಂತು ಎಂಬುದು ಪ್ರಚಲಿತದಲ್ಲಿದೆ. ಸಿದ್ದಿ ಎಂಬ ಜನಾಂಗಕ್ಕಿರುವ ಮತ್ತೊಂದು ಹೆಸರು 'ಹಬ್ಷಿ'. ಈ ಶಬ್ದವೂ ಕೂಡ ಅರಬಿಕ್ ಭಾಷೆಯ ಮೂಲವನ್ನು ಹೊಂದಿದೆ ಎಂದು ಹೇಳಲಾಗಿದೆ.
ಲಿಯೊನೆಲ್ ಜಾನ್ಸನ್
ಲಿಯೊನೆಲ್ ಜಾನ್ಸನ್ (1867-1902). ಇಂಗ್ಲಿಷ್ ಕವಿ ಮತ್ತು ವಿಮರ್ಶಕ.
ಸಿದ್ದಿ ಜನಾಂಗ
ಇತಿಹಾಸ
ಹಿಂದೆಯೆ ಹೇಳಿರುವ ಪ್ರಕಾರ, ಈ ಜನಾಂಗದವರನ್ನು ಪೋರ್ಚುಗೀಸರು ಭಾರತಕ್ಕೆ ಹದಿನಾರು-ಹತ್ತೊಂಭತ್ತನಯ ಶತಮಾನದಲ್ಲಿ ಗುಲಾಮರಾಗಿ ಕರೆದುಕೊಂಡು ಬಂದರು. ಭಾರತದ ಸರ್ಕಾರ ಪೋರ್ಚುಗೀಸರ ವಿರುದ್ಧ ಗೋವಾ ಪ್ರದೇಶಕ್ಕಾಗಿ ಹೋರಾಡುತ್ತಿರುವಾಗ, ಅನೇಕ ಸಿದ್ದಿಯರು ಪೋರ್ಚುಗೀಸರ ಕಬ್ಬಿಣದ ಮುಷ್ಠಿಯಿಂದ ತಪ್ಪಿಸಿಕೊಂಡು ಕರ್ನಾಟಕಕ್ಕೆ ಬಂದು ಸೇರಿಕೊಂಡರು. ಇವರಲ್ಲಿ ಅನೇಕ ಮಂದಿ ಹೇಳುವ ಪ್ರಕಾರ, ತಾವು ಪೋರ್ಚುಗೀಸರ ಅಡಿಯಲ್ಲಿ ಗುಲಾಮರಾಗಿದ್ದು, ಅವರ ದಬ್ಬಾಳಿಕೆಗೆ ಗುರಿಯಾಗಿದ್ದರು.
ಲಿಯೊನೆಲ್ ಜಾನ್ಸನ್
ಬದುಕು ಮತ್ತು ಬರಹ
ಕೆಂಟಿನ ಬ್ರಾಡ್‍ಸ್ಟೇರ್ಸ್ ಎಂಬಲ್ಲಿ ಹುಟ್ಟಿದ. ಚಿಕ್ಕವಯಸ್ಸಿನಲ್ಲಿಯೇ ಕವಿತೆ ಬರೆಯುವುದರಲ್ಲಿ ಆಸಕ್ತಿ ತೋರಿದ. ವಿಂಚೆಸ್ಟರ್ ಮತ್ತು ಆಕ್ಸ್‍ಫರ್ಡುಗಳಲ್ಲಿ ಓದಿ ಲಂಡನ್ನಿನಲ್ಲಿ ನೆಲಸಿ ವ್ಯಾಸಂಗ ಮಾಡುತ್ತ ವಿಮರ್ಶಕ ಲೇಖನಗಳನ್ನೂ ಪುಸ್ತಕ ವಿಮರ್ಶೆಗಳನ್ನೂ ಬರೆದ. ಷೇಕ್ಸ್‍ಪಿಯರನ ವಿದೂಷಕರ ಎಂಬ ಈತನ ವಿಮರ್ಶನ ಗ್ರಂಥ 1890ರಲ್ಲಿ ಪ್ರಕಟವಾಯಿತು. 1891ರಲ್ಲಿ ರೋಮನ್ ಕ್ಯಾಥೊಲಿಕ್ ಮತಕ್ಕೆ ಪರಿವರ್ತನಗೊಂಡು ಐರ್ಲೆಂಡಿಗೆ ಅನೇಕ ಬಾರಿ ಹೋಗಿ ಬಂದು ಅಲ್ಲಿನ ಪುನರುಜ್ಜೀವನದ ಬಗ್ಗೆ ಆಸಕ್ತಿತೋರಿದ. 1895ರಲ್ಲಿ ಪ್ರಕಟವಾದ ಪೊಯೆಮ್ಸ್ ಎಂಬ ಸಂಕಲನದಲ್ಲೂ 1897ರಲ್ಲಿ ಹೊರಬಂದ ಐರ್ಲೆಂಡ್ ಮತ್ತು ಇತರ ಕವನಗಳು ಎಂಬ ಸಂಗ್ರಹದಲ್ಲೂ ಐರ್ಲೆಂಡಿನ ಬಗ್ಗೆ ಈತನಿಗಿದ್ದ ಅಪಾರ ಒಲವು ಕಂಡುಬರುತ್ತದೆ. ಮುಂದಿನ ವರ್ಷಗಳಲ್ಲಿ ಮದ್ಯಪಾನದಿಂದ ಈತನ ಆರೋಗ್ಯ ತೀರ ಕೆಟ್ಟಿತು. ತನ್ನ ಸಾಹಿತ್ಯ ವ್ಯವಸಾಯದ ಮೇಲೆ ಬಹಳಷ್ಟು ಪ್ರಭಾವ ಬೀರಿದ ವಾಲ್ಟರ್ ಪೇಟರನನ್ನು ಕುರಿತ ಒಂದು ಶೋಕಗೀತೆಯನ್ನು ಬರೆದು ಮುಗಿಸುತ್ತಿದ್ದಂತೆ ಫ್ಲೀಟ್ ಸ್ಟ್ರೀಟ್‍ನಲ್ಲಿ ಕಾಲುಜಾರಿ ಬಿದ್ದು ಅಸುನೀಗಿದ.
ಸಿದ್ದಿ ಜನಾಂಗ
ಭಾಷೆ
ಸಿದ್ದಿ ಬುಡುಕಟ್ಟಿನವರು, ಪ್ರಮುಖವಾಗಿ ಕನ್ನಡ ಭಾಷೆಯನ್ನು ಮಾತನಾಡುತ್ತಾರೆ. ಕೆಲವರು ಕೊಂಕಣಿ ಮತ್ತು ಮರಾಠಿ ಭಾಷೆಗಳನ್ನು ಮಾತನಾಡುತಾರೆ.
ಲಿಯೊನೆಲ್ ಜಾನ್ಸನ್
ಬದುಕು ಮತ್ತು ಬರಹ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಇಂಗ್ಲೀಷ್ ಕವಿಗಳು
ಸಿದ್ದಿ ಜನಾಂಗ
ಉದ್ಯೋಗ
ಇಂದು ಕಾಣಬಹುದಾದ ಸಿದ್ದಿಯರು ಮುಖ್ಯವಾಗಿ ವ್ಯವಸಾಯವನ್ನೂ, ಕೂಲಿಯನ್ನೂ, ಮತ್ತು ಕೆಲವರು, ಮನೆ ಆಳುಗಳಾಗಿ ಕೆಲಸ ಮಾಡುವುದು ಸರ್ವೇಸಾಮಾನ್ಯವಾಗಿದೆ. ಗೋವಾದಿಂದ ಕರ್ನಾಟಕಕ್ಕೆ ವಲಸೆ ಬಂದ ಮೊದಲ ಸಿದ್ದಿ ಜನಾಂಗವು, ಉತ್ತರ ಕನ್ನಡ ಜಿಲ್ಲೆಯ ಕಾಡುಗಳನ್ನು ತಮ್ಮ ವಾಸಸ್ಥಾನವಾಗಿ ಪರಿವರ್ತಿಸಿಕೊಂದು, ಅದೇ ಸ್ಥಳದಲ್ಲಿ ವ್ಯವಸಾಯವನ್ನು ಮಾದತೊಡಗಿದರು. ಎಲ್ಲಾಪುರದ ಸಿದ್ದಿಗಳು ಇದಕ್ಕೆ ಉದಾಹರಣೆಯಾಗಿದ್ದಾರೆ.
ಜನಸಂಖ್ಯೆ
ಭಾರತ ದೇಶದಲ್ಲಿ ಅತಿ ಹೆಚ್ಚಿನ ಸಂಖ್ಯೆಗಳಲ್ಲಿ ಸಿದ್ದಿಯರನ್ನು ಕಾಣಬಹುದಾದ ರಾಜ್ಯ ಕರ್ನಾಟಕ. ಇತ್ತೀಚಿನ ಗಣನೆಯ ಪ್ರಕಾರ, ಕರ್ನಾಟಕದಲ್ಲಿ ಸುಮಾರು ೩೭೦೦ ಸಿದ್ದಿ ಕುಟುಂಬಗಳು ವಾಸವಾಗಿವೆ; ಎಂದರೆ, ಸುಮಾರು ೧೮೦೦೦ ಜನರನ್ನು ಕಾಣಬಹುದು. ಗುಜರಾತಿನಲ್ಲಿ ೧೦೦೦೦ ಮತ್ತು ಹೈದರಾಬಾದಿನಲ್ಲಿ ೧೨೦೦೦ ಜನರಿದ್ದಾರೆ. ಕೆಲವರು, ಲಕ್ನವ್, ದೆಹಲಿ ಮತ್ತು ಕಲ್ಕತ್ತಾದಲ್ಲಿ ಕೂಡ ಬೀಡು ಬಿಟ್ಟಿದ್ದಾರೆ. ೧೦೦೦ಕ್ಕಿಂತ ಕಡಿಮೆ ಸಿದ್ದಿಯರು ಶ್ರೀಲಂಕಾದಲ್ಲಿ ಇದ್ದಾರೆ.
ಸಾಮಾಜಿಕ ಸ್ಥಿತಿ ಮತ್ತು ಪುನರ್ವಸತಿ
=ಉಲ್ಲೇಖನಗಳು=
=ಬಾಹ್ಯ ಸಂಪರ್ಕಗಳು=
ರಿಚರ್ಡ್ ಜಾನ್ಸನ್
ರಿಚರ್ಡ್ ಜಾನ್ಸನ್, 1573-1659. ಸಂಕೀರ್ಣ ಬರೆಹಗಾರ.
ಹುಟ್ಟಿದ್ದು ಲಂಡನಿನಲ್ಲಿ.
ಬರಹಗಳು
ಈತನ ಮೊದಲ ಕೃತಿ ದಿ ನೈನ್ ವರ್ದೀಸ್ ಆಫ್ ಲಂಡನ್ (1592). ಈತನ ಪ್ರಸಿದ್ಧ ಕೃತಿ ದಿ ಫೇಮಸ್ ಹಿಸ್ಟರಿ ಆಫ್ ದಿ ಸೆವೆನ್ ಚಾಂಪಿಯನ್ಸ್ ಆಫ್ ಕ್ರಿಸನ್ ಡಮ್ (1596). ಇದು ಆ ಕಾಲದ ಪ್ರಸಿದ್ಧ ರಂಜಕ ಗದ್ಯಕೃತಿಗಳಲ್ಲಿ ಒಂದೆಂಬ ಖ್ಯಾತಿ ಪಡೆಯಿತು. ಇಂಗ್ಲೆಂಡಿನ ಸೇಂಟ್ ಜಾರ್ಜ್, ವೇಲ್ಸಿನ ಸೇಂಟ್ ಡೇವಿಡ್, ಸ್ಕಾಟ್ಲೆಂಡಿನ ಸೇಂಟ್ ಆಂಡ್ರ್ಯೂ, ಐರ್ರೆಂಡಿನ ಸೇಂಟ್ ಪ್ಯಾಟ್ರಿಕ್, ಫ್ರಾನ್ಸಿನ ಸೇಂಟ್ ಡೇನಿಸ್, ಸ್ಪೇನಿನ ಸೇಂಟ್ ಜೇಮ್ಸ್ ಮತ್ತು ಇಟಲಿಯ ಸೇಂಟ್ ಆಂತೊನಿ-ಇವರುಗಳೇ ಆ ಕೃತಿಯಲ್ಲಿ ಬರುವ ಏಳುಜನ ವೀರರು. 1608ರಲ್ಲಿ ಇದರ ಎರಡನೆಯ ಭಾಗವೂ 1616ರಲ್ಲಿ ಇದರ ಮೂರನೆಯ ಭಾಗವೂ ಪ್ರಕಟಗೊಂಡಿತು. ಅಲ್ಲದೆ 1607ರಲ್ಲಿ ದಿ ಪ್ಲೆಸಂಟ್ ವಾಕ್ಸ್ ಆಫ್ ಮೂರ್ ಫೀಲ್ಡ್ಸ್; ದಿ ಪ್ಲೆಸೆಂಟ್ ಕನ್ಸೀಟ್ಸ್ ಅಫ್ ಓಲ್ಡ ಹಾಬ್‍ಸನ್, ದಿ ಮೆರಿ ಲಂಡನರ್; ದಿಮೋಸ್ಟ್ ಪ್ಲೆಸೆಂಟ್ ಹಿಸ್ಟರಿ ಆಫ್ ಟಾಮ್ ಎ ಲಿಂಕನ್-ಎಂಬ ಈತನ ಮೂರು ಕೃತಿಗಳು ಪ್ರಕಟಗೊಂಡವು. ಆಂಗ್ಲೋರಮ್ ಲ್ಯಾಚ್ರಿಮೆ (1603) ಎಲಿಜûಬೆತ್ ರಾಣಿಯ ಮೇಲೆ ಬರೆದ ಶೋಕಗೀತೆ ; ಲಿಕ್ ಆನ್ ಮಿ, ಲಂಡನ್ (1613); ದಿ ಗೋಲ್ಡನ್ ಗಾರ್ಲೆಂಡ್ ಆಫ್ ಪ್ರಿನ್ಸ್‍ಲಿ ಪ್ಲಷರ್ಸ್ ಅಂಡ್ ಡೆಲಿಕೇಟ್ ಡಿಲೈಟ್ಸ್ (1620); ದಿ ಹಿಸ್ಟರಿ ಆಫ್ ಟಾಮ್ ತಂಬ್ (1621); ಡೇಂಟಿ ಕನ್ಸೀಟ್ಸ್ (1630) - ಇವು ಈತನ ಇತರ ಕೃತಿಗಳು.
ವರ್ಗ:ಲೇಖಕರು
ಐಎನ್ಎ ಹುತಾತ್ಮರ ಸ್ಮಾರಕ
right|thumb|175x175px|ಐಎನ್ಎ ಸ್ಮಾರಕ, ಮೊಯಿರಾಂಗ್, ಇಂದಿನ ದಿನದಲ್ಲಿರುವಂತೆ ಐಎನ್ಎ ಹುತಾತ್ಮರ ಸ್ಮಾರಕ ಸಂಕೀರ್ಣವು ಭಾರತದ ಮೊಯಿರಾಂಗ್‍ನಲ್ಲಿರುವ ಒಂದು ಯುದ್ಧ ಸ್ಮಾರಕವಾಗಿದೆ. ಇದು ಭಾರತೀಯ ರಾ‌‌ಷ್ಟ್ರೀಯ ಸೇನೆಯ ಸೈನಿಕರಿಗೆ ಸಮರ್ಪಿತವಾಗಿದೆ. ಈ ಸಂಕೀರ್ಣದ ಮುಖ್ಯ ವೈಶಿಷ್ಟ್ಯವೆಂದರೆ ಅದರ ಮೃತ ಸೈನಿಕರಿಗಾಗಿ ಸಿಂಗಾಪುರದಲ್ಲಿ ನಿಂತಿದ್ದ ಐಎನ್ಎ ಸ್ಮಾರಕದ ಪುನರ್ನಿರ್ಮಾಣ. ಅದು ೧೯೪೫ರಲ್ಲಿ ಬ್ರಿಟಿಷ್-ಭಾರತೀಯ ಭೂಸೇನಾ ಸುರಂಗಕಾರರ ಕೈಯಲ್ಲಿ ನಾಶಗೊಂಡಿತು. ಈ ಸಂಕೀರ್ಣವು ಐಎನ್ಎಗೆ ಸಮರ್ಪಿತವಾದ ವಸ್ತುಸಂಗ್ರಹಾಲಯವನ್ನು, ಜೊತೆಗೆ ಒಂದು ಗ್ರಂಥಾಲಯ ಮತ್ತು ಸಭಾಂಗಣ ಮತ್ತು ಸುಭಾಷ್ ಚಂದ್ರ ಬೋಸ್‍ರ ಒಂದು ಪ್ರತಿಮೆಯನ್ನು ಕೂಡ ಹೊಂದಿದೆ. ಸ್ಮಾರಕ ಸಮಾಧಿ ಮೇಲಿನ ಕೆಲಸವು ಅಕ್ಟೋಬರ್ ೧೯೬೮ರಲ್ಲಿ ಆರಂಭವಾಗಿ ಸೆಪ್ಟೆಂಬರ್ ೧೯೬೯ರಲ್ಲಿ ಮುಗಿಯಿತು ಮತ್ತು ಇದನ್ನು ಇಂದಿರಾ ಗಾಂಧಿ ಅನಾವರಣಗೊಳಿಸಿದರು. ಸ್ಮಾರಕ ಸಂಕೀರ್ಣವನ್ನು ಇಂದಿನ ದಿನದ ಗಾತ್ರಕ್ಕೆ ವಿಸ್ತರಿಸುವ ಕೆಲಸವು ೨೦೦೫ರಲ್ಲಿ ಅಂತ್ಯಗೊಂಡು, ಆಗ ಅದನ್ನು ಅನಾವರಣಗೊಳಿಸಲಾಯಿತು.
ಉಲ್ಲೇಖಗಳು
ವರ್ಗ:ಸ್ಮಾರಕಗಳು
ಬೆದಂಡೆ
ಬೆದಂಡೆ ಒಂದು ಬಗೆಯ ಕಾವ್ಯ. ಕನ್ನಡ ಭಾಷೆಯಲ್ಲಿ ಹಿಂದೆ ಪ್ರಯೋಗದಲ್ಲಿದ್ದ ದೇಶೀಕಾವ್ಯಪದ್ಧತಿ. ನಾಗವರ್ಮನ ಕಾವ್ಯಾವಲೋಕನ, ನೃಪತುಂಗನ ಕವಿರಾಜಮಾರ್ಗ, ಕೇಶಿರಾಜನ ಶಬ್ದಮಣಿದರ್ಪಣ ಗ್ರಂಥದಲ್ಲಿ ಬೆದಂಡೆ ಕುರಿತ ಪ್ರಸ್ತಾಪವಿದೆ. ಆ ಎಲ್ಲ ಉಲ್ಲೇಖಗಳನ್ನು ಸಮಾಲೋಚಿಸಿದಲ್ಲಿ ಹಾಡಿನ ರೂಪದ ಅಲಂಕಾರ ರಸಭರಿತವಾದ ಯಾವುದಾದರೊಂದು ಕಥಾನಕವನ್ನು ಒಳಗೊಂಡ ಕನ್ನಡದ ಕಂದಪದ್ಯ. ಮಾತ್ರಾವೃತ್ತಗಳಿಂದ ಕೂಡಿದ ಖಂಡಕಾವ್ಯದಂಥ ಹಾಡು ಗಬ್ಬವೇ ಬೆದಂಡೆ ಎಂದು ತಿಳಿದುಬರುತ್ತದೆ. ಇಂದು ಅಂಥ ಬೆದಂಡೆಗಬ್ಬಗಳು ಯಾವುವೂ ಉಪಲಬ್ಧವಿಲ್ಲ. ಹೀಗಾಗಿ ಕೇವಲ ಈಚಿನ ಆಕರಗಳಲ್ಲಿ ದೊರಕುವ ಉಲ್ಲೇಖಗಳನ್ನು ಆಶ್ರಯಿಸಿ ಊಹಿಸಬೇಕಾಗಿದೆ.
ಸಂದಿಸಿರೆ ಕಂದಮುಂ ಪೆಱ ತೊಂದಱಕೆಯ ವೃತ್ತ ಜಾತಿಯುಂ, ಪದಮವು ತ ಳ್ತೊಂದಿರೆ ಪನ್ನೆರಡುವರಂ - ಸಂದುದು ಮೆಲ್ವಾಡೆನಿಕ್ಕುಮದು ಕನ್ನಡದೊಳ್	(952) ಪದಿನಯ್ದುಮಿರ್ಪತಯ್ದುಂ ಪದಂ ಯಥಾಸಂಭವಂ ಪ್ರಬಂಧದ ಮೆಯ್ಯೊಳ್ ಪುದಿದೊದವಿ ನೆಗೞ್ವೊಡಂತದು ಸದಲಂಕಾರಂ ರಸಾಸ್ಪದಂ ಪಾಡಕ್ಕುಂ (953) ಪಾಡುಗಳಿಂದಂ ತಱಸಲೆ ಮಾಡಿದುದಂ ಪಾಡುಗಬ್ಬಮೆಂದು ಬುಧರ್ ಕೊಂ ಡಾಡುವರಿನ್ನದು ದಲ್ ಮೆ ಲ್ವಾಡುಂ ರೂಢಿಯ ಬೆದಂಡೆಗಬ್ಬಮುಮಕ್ಕುಂ (954)
ಕಂದವೂ ಬೇರೊಂದು ವೃತ್ತಜಾತಿಯೂ ಸೇರಿಕೊಂಡಿರುವುದು ಪದ, ಆ ಪದ, ಹನ್ನೆರಡು ಪರ್ಯಂತ ಸೇರಿ ಕೊಂಡಿರುವ ಕೃತಿ ಮೇಲ್ಪಾಡು, ಹದಿನೈದರಿಂದ ಇಪ್ಪತ್ತೈದರವರೆಗೂ ಪದಗಳು ಸೇರಿಕೊಂಡಿದ್ದ ರಸಾಲಂಕಾರ ಭರಿತವಾಗಿವುದು ಪಾಡುಗಬ್ಬ_ಆ ಪಾಡುಗಬ್ಬದಿಂದ ಮೇಲ್ಪಾಡೂ ಬೆದಂಡೆಗಬ್ಬವೂ ಆಗುವುವೆಂದು ನಾಗವರ್ಮ ನಿರೂಪಿಸುತ್ತಾನೆ. ಪದ, ಮೇಲ್ಪಾಡುಗಳಿಗೆ ಕಂದ ವೃತ್ತಜಾತಿಗಳ ಸಂಖ್ಯೆ ಮಾತ್ರ ಹೇಳಿ, ಆ ಮೇಲಿನ ಪಾಡು ಎಂಬುದಕ್ಕೆ ಅವು ಮಾತ್ರವಲ್ಲದೆ ರಸಾಲಂಕಾರಗಳಲ್ಲೂ ಕೂಡಿರುವಿಕೆಯನ್ನು ಲಕ್ಷಣದಲ್ಲಿ ನಿರೂಪಿಸಿದ್ದರಿಂದ ಪಾಡು ಯಾವುದಾದರೂ ಕಥೆಗೆ ಸಂಬಂಧಿಸಿದ ಕಾವ್ಯ ಪ್ರಕಾರವೆಂದು ತಿಳಿಯಬೇಕಾಗಿದೆ. ಅದೇ ಬೆಳೆದು ಪಾಡುಗಬ್ಬವಾಗುವುದೆಂದೂ	ಅದರಿಂದ ಮೇಲ್ಪಾಡೂ ಬೆದಂಡೆಯೂ ಆಗುವುವೆಂದೂ ಹೇಳಿದ ಕಾರಣ ಬೆದಂಡೆ ಕಥಾ ರೂಪಕ ಖಂಡಕಾವ್ಯಮಾದರಿಯ ಒಂದು ಕಾವ್ಯ ಪ್ರಕಾರವೆಂದು ತಿಳಿಯಲು ಆಸ್ಪದವಾಗಿದೆ.
ನಾಗವರ್ಮ ಬೆದಂಡೆಗಬ್ಬದ ಸ್ವರೂಪಲಕ್ಷಣಗಳನ್ನು ಸ್ಪಷ್ಟವಾಗಿ ತಿಳಿಸದೆ ಇದ್ದರೂ ಅವನಿಗಿಂತಲೂ ಪ್ರಾಚೀನನಾದ ಕವಿರಾಜಮಾರ್ಗಕಾರ ಕಂದವೂ ವೃತ್ತವೂ ಒಂದೊಂದಾಗಿಯೂ ಇವುಗಳ ನಡುವೆ ಜಾತಿಪದ್ಯಗಳೂ ಸುಂದರವಾಗಿ ಸೇರಿ ಮನೋಹರವಾಗಿದ್ದರೆ ಬೆದಂಡೆಗಬ್ಬವೆಂದು ನಿರೂಪಿಸುತ್ತಾನೆ. ಕನ್ನಡ ಛಂದಸ್ಸುಗಳಾದ ಕಂದ ಮಾತ್ರಾವೃತ್ತಗಳನ್ನು ಒಳಗೊಂಡಿರಬೇಕೆಂಬ ನಾಗವರ್ಮನ ನಿರೂಪಕ್ಕೆ ಈ ಹೇಳಿಕೆ ಹೊಂದಿಕೆಯಾಗಿಯೇ ಇದೆ; ಅಲ್ಲದೆ ಮನೋಹರವಾಗಿರಬೇಕೆಂಬುದರಿಂದ ರಸಾಲಂಕಾರಭರಿತವಾಗಿರತಕ್ಕದ್ದೆಂದೂ ಅರ್ಥಮಾಡಬಹುದಾಗಿದೆ.
ಕವಿರಾಜಮಾರ್ಗಕಾರ ಹೇಳುವುದನ್ನು ಗಮನಿಸಿದಾಗ ಬೆದಂಡೆಯೆಂಬ ಕಾವ್ಯ ಪದ್ಧತಿ ಆ ಕಾಲದಲ್ಲಿ ಪ್ರಖ್ಯಾತವಾಗಿತ್ತೆಂದು ತಿಳಿಯಬಹುದು. ಶಬ್ದಮಣಿದರ್ಪಣದ ಶಬ್ಧಾರ್ಥ ನಿರ್ಣಯ ಪ್ರಕರಣದಲ್ಲಿ, ಬೆದಂಡೆಗೆ ವೈದಂಡಿಕಂ ಎಂಬ ಶಬ್ದಾರ್ಥಕೊಟ್ಟಿದೆ. ಕಿಟ್ಟಲ್ ನಿಘಂಟುಕಾರ ಬೆದಂಡೆ ವೈದಂಡಿಕದ ತದ್ಭವವೆಂದು ತಿಳಿಸುತ್ತಾನೆ. ದಂಡಿಕಾ, ದಂಡಿಗೆ ಎನ್ನುವುದು ವೀಣೆಯ ದಂಡಕ್ಕೆ, ವಿಗತ ದಂಡ, ಡಂಡ ಇಲ್ಲದ್ದು ಎಂದರೆ ವೀಣೆಯ ಹಿಮ್ಮೇಳವಿಲ್ಲದೆ, ಇತರ ದೇಸೇವಾದ್ಯಗಳಿಂದ ಕೂಡಿ ಹಾಡುವ ಒಂದು ಹಾಡುಗಬ್ಬದ ಪ್ರಭೇದವೇ ಬೆದಂಡೆಯೆಂದು ಊಹಿಸಬಹುದು. ಆದರೂ ಈ ಕಾವ್ಯದ ಒಂದೆರಡಾದರೂ ಮಾದರಿಗಳು ದೊರಕುವ ತನಕವೂ ಮೇಲಿನ ಲಕ್ಷಣಗಳನ್ನು ನಿರ್ಣಯವೆಂಬಂತೆ ಭಾವಿಸಲಾಗದು.
ಇದನ್ನೂ ನೋಡಿ
ಚತ್ತಾಣ
ವರ್ಗ:ಕನ್ನಡ ಸಾಹಿತ್ಯ ವರ್ಗ:ಕನ್ನಡ ಸಾಹಿತ್ಯ ಪ್ರಕಾರಗಳು
ಮಲಯಾಟ್ಟೂರ್
ಮಲಯಾಟ್ಟೂರ್ ಎಂಬ ಹಳ್ಳಿಯು ಆಲುವ ತಾಲೂಕಿನಲ್ಲಿದೆ. ಇದು ತೆಂಕಣ ಇಂಡಿಯಾದಲ್ಲಿನ ಕೇರಳ ರಾಜ್ಯದ ಎರಣಾಕುಳಮ್ ಜಿಲ್ಲೆಯ ಅಂಗಮಾಲಿಗೆ ದೇವರದಿಕ್ಕಿನಲ್ಲಿ ಹದಿನೈದು ಕಿಲೊಮೀಟರು ದೂರದಲ್ಲಿದೆ. ಮಲಯಾಟ್ಟೂರ್ ಎಂಬುದು ಮಲ (ಮಲೆ) ಆರ್ (ನದಿ) ಊರ್ (ಊರು) ಎಂಬ ಮೂರು ಪದಗಳ ಸಂಗಮವಾಗಿದೆ. ಅಂದರೆ ಇಲ್ಲಿ ಬೆಟ್ಟವೂ ಇದೆ, ನದಿಯೂ ಇದೆ ಮತ್ತು ಊರು ಕೂಡಾ ಇದೆ. |ಮಲಯಾಟ್ಟೂರ್ ಬೆಟ್ಟದಿಂದ ಸೂರ್ಯೋದಯದ ನೋಟ
ತಾಣ
ಕೊಚ್ಚಿಯಿಂದ ೫೨ ಕಿಲೊಮೀಟರು ದೂರದಲ್ಲಿರುವ ಸಂತ ತೋಮಾಸರ ಸಿರೊಮಲಬಾರ್ ಕಥೋಲಿಕ ಚರ್ಚು ಮಲಯಾಟ್ಟೂರ್ ಬೆಟ್ಟದ ಮೇಲೆ ೬೦೯ ಅಡಿಗಳ ಎತ್ತರದಲ್ಲಿದೆ. ಈ ಚರ್ಚು ಸಂತ ತೋಮಾಸನ ಹೆಸರು ಹೊಂದಿದ್ದು ಆತ ಇಲ್ಲಿ ಪ್ರಾರ್ಥನೆ ಮಾಡಿದ್ದಾಗಿ ಪ್ರತೀತಿಯಿದೆ. ಈ ತಾಣವು ಕೇರಳದ ಒಂದು ಪ್ರಸಿದ್ಧ ಪುಣ್ಯಕ್ಷೇತ್ರವಾಗಿದ್ದು ಕೇರಳ ಮಾತ್ರವಲ್ಲದೆ ಅಕ್ಕಪಕ್ಕದ ರಾಜ್ಯಗಳಿಂದಲೂ ಅನೇಕ ಯಾತ್ರಿಗಳನ್ನು ಆಕರ್ಷಿಸುತ್ತಿದೆ. ಈ ಪ್ರಸಿದ್ಧ ಚರ್ಚು ಪಶ್ಚಿಮಘಟ್ಟಗಳಲ್ಲಿ ಪೆರಿಯಾರ್ ನದಿಯು ಸವರಿಕೊಂಡು ಸಾಗುವ ಕುರಿಶುಮುಡಿ ಎಂಬ ಬೆಟ್ಟದ ಮೇಲಿದೆ. ಈ ದೇವಾಲಯದಲ್ಲಿ ಸಂತ ತೋಮಾಸರ ಆಳೆತ್ತರದ ಪ್ರತಿಮೆಯಿದ್ದು ಹತ್ತಿರದ ಬಂಡೆಯ ಮೇಲೆ ಪ್ರೇಷಿತನದು ಎನ್ನಲಾಗುವ ಹೆಜ್ಜೆಗುರುತು ಇದೆ. ಇವೊತ್ತು ಈ ಪವಿತ್ರತಾಣವನ್ನು ಅಂತರಾಷ್ಟ್ರೀಯ ತೀರ್ಥಸ್ಥಳ ಎಂದು ಗುರುತಿಸಲಾಗುತ್ತಿದೆ.
ಇತಿಹಾಸ
ಬೆಟ್ಟವೂ ನದಿಯೂ ತಾಗಿಕೊಂಡಿರುವ ಮಲಯಾಟ್ಟೂರ್ ಗ್ರಾಮವು ಸಂತ ತೋಮಾಸನ ಭೇಟಿಯಿಂದಾಗಿ ಬಹು ಪ್ರಾಮುಖ್ಯತೆ ಪಡೆದಿದೆ. ಸಂತ ತೋಮಾಸನು ಕ್ರಿಸ್ತಶಕ ೫೨ರಲ್ಲಿ ಕೋಡಂಗಲ್ಲೂರಿನಲ್ಲಿ ಇಳಿದು ಏಳು ಪ್ರಸಿದ್ಧ ಚರ್ಚುಗಳನ್ನು ಕಟ್ಟಿದನೆಂದು ನಂಬಲಾಗಿದೆ. ಆತ ಮೈಲಾಪುರಕ್ಕೆ ತೆರಳುವ ದಾರಿಯಲ್ಲಿ ಮಲಯಾಟ್ಟೂರಿನಲ್ಲಿ ತಂಗಿದನೆಂದು ಹೇಳುತ್ತಾರೆ. ಇಲ್ಲಿ ಆತನಿಗೆ ತೆರೆದ ಮನದ ಸ್ವಾಗತವೇನೂ ಸಿಕ್ಕಲಿಲ್ಲ ಮತ್ತು ಜೀವ ಅಪಾಯದಲ್ಲಿತ್ತು. ರಂಬನ್ ಪಾಟ್ಟುವಿನ ಪ್ರಕಾರ ಆತ ಪ್ರಾಣ ಉಳಿಸಿಕೊಳ್ಳಲು ಬೆಟ್ಟದ ಮೇಲಕ್ಕೆ ಓಡಿಹೋಗಿ ಅಲ್ಲೇ ಕೆಲದಿನಗಳು ದೇವರ ಆಶ್ರಯದಲ್ಲಿ ತಂಗಿದ್ದ. ಸ್ಥಳೀಯ ದಂತಕತೆಗಳ ಪ್ರಕಾರ ಅವನು ನೊಂದ ಮನದಿಂದ ದೀನನಾಗಿ ದೇವರನ್ನು ಪರಿಪರಿಯಾಗಿ ಬೇಡಿಕೊಂಡು ಬಂಡೆಯನ್ನು ಮುಟ್ಟಿದಾಗ ಆ ಬಂಡೆಯಿಂದ ನೆತ್ತರು ಚಿಮ್ಮಿತು. ಮಲಯಾಟ್ಟೂರನ್ನು ಜಪದ ಮತ್ತು ಪೂಜೆಯ ತಾಣವಾಗಿಸಿಕೊಂಡ ತೋಮಾಸನು ಮುಂದೆ ಮೈಲಾಪುರಕ್ಕೆ ತೆರಳಿ ಅಲ್ಲಿ ಕ್ರಿಸ್ತಶಕ ೭೨ರಲ್ಲಿ ಹುತಾತ್ಮನಾದ.
ಮುಂದೊಮ್ಮೆ ಮಲಯಾಟ್ಟೂರಿನ ಜನರು ಬೇಟೆಗೆ ಹೋಗಿದ್ದಾಗ ಬಂಡೆಯೊಂದರಿಂದ ದಿವ್ಯವಾದ ಬೆಳಕು ಹೊಮ್ಮುತ್ತಿರುವುದನ್ನು ಕಂಡು ಹತ್ತಿರ ಹೋಗಿ ನೋಡಿದಾಗ ಬಂಡೆಯ ಮೇಲ್ಮೈಯಲ್ಲಿ ಬಂಗಾರದ ಶಿಲುಬೆಯೊಂದನ್ನು ಕಂಡರು. ಹಾಗೆಯೇ ಸುತ್ತಮುತ್ತ ಗಮನಿಸಿದಾಗ ಕಲ್ಲಿನ ಮೇಲೆ ಮಹಾಸಂತನ ಹೆಜ್ಜೆಗುರುತನ್ನೂ ಕಂಡು ಊರಿಗೆ ಹೋಗಿ ಸುದ್ದಿ ಅರುಹಿದರು. ಕೂಡಲೇ ಜನರೆಲ್ಲರೂ ಬೆಟ್ಟದ ಮೇಲಕ್ಕೆ ಧಾವಿಸಿ ಬಂದು ನೋಡಿ ಪುನೀತರಾದರು.
ಆಡಳಿತ
ಮಲಯಾಟ್ಟೂರ್ ಗ್ರಾಮವು ಮಲಯಾಟ್ಟೂರ್ ನೀಲೇಶ್ವರಮ್ ಗ್ರಾಮಪಂಚಾಯ್ತಿಯ ಅಧೀನದಲ್ಲಿದ್ದು ಎರಣಾಕುಳಮ್ ಜಿಲ್ಲೆಯ ಸ್ಥಳೀಯ ಸಂಸ್ಥೆಯಾಗಿದೆ. ಅಂಗಮಾಲಿ ಅರಣ್ಯಪ್ರದೇಶದಲ್ಲಿ ಮಲಯಾಟ್ಟೂರ್ ಅರಣ್ಯವಿಭಾಗವು ಪ್ರಮುಖವಾದುದಾಗಿದೆ. ಈ ವಿಭಾಗವನ್ನು ೧೯೧೪ರಲ್ಲಿ ಅಂದರೆ ಎರಣಾಕುಳಮ್ ಜಿಲ್ಲೆ ಅಸ್ಥಿತ್ವಕ್ಕೆ ಬರುವ ಮುನ್ನವೇ ಸ್ಥಾಪಿಸಲಾಗಿದೆ. ಹಾಗಾಗಿ ಇದರ ವ್ಯಾಪ್ತಿಯಲ್ಲಿ ಇಡೀ ಎರಣಾಕುಳಮ್ ಜಿಲ್ಲೆಯ ನಗರ ಮತ್ತು ಪಟ್ಟಣಗಳೂ ತಮಿಳುನಾಡು ಗಡಿವರೆಗಿನ ಎಲ್ಲ ಅರಣ್ಯಪ್ರದೇಶಗಳೂ ಸೇರಿವೆ.
ಮಂದಿ
ಹೆಚ್ಚಿನ ಜನರು ಕಥೋಲಿಕ ಮತ್ತು ಹಿಂದೂ ನಂಬುಗೆಗಳನ್ನು ಅನುಸರಿಸುತ್ತಾರೆ. ಎಲ್ಲಾ ಕುಟುಂಬಗಳಿಗೂ ಹಿಂದಿನಿಂದಲೂ ಬಂದ ಮನೆತನದ ಹೆಸರುಗಳಿವೆ.
ಆರೈಕೆ ಕೇಂದ್ರಗಳು
ನೀಲೇಶ್ವರದ ಪಳಾಯಿಯಲ್ಲಿ ನ್ಯಾಚುರೋಪತಿ ಆರೈಕೆ ಬಿಡಾರವಿದೆ. ಮಲಯಾಟ್ಟೂರಿನಲ್ಲಿ ಸಂತ ತೋಮಾಸ್ ಆಸ್ಪತ್ರೆ ಎಂಬ ದೊಡ್ಡಾಸ್ಪತ್ರೆ ಇದೆ.
ಹಬ್ಬಗಳು
ಕ್ರಿಸ್ಮಸ್ ಮತ್ತು ಓಣಂ ಎಂಬ ಸಾಂಪ್ರದಾಯಿಕ ಹಬ್ಬಗಳನ್ನು ಇಲ್ಲಿ ಉತ್ಸಾಹದಿಂದ ಆಚರಿಸಲಾಗುತ್ತದೆ. ಕ್ರಿಸ್ಮಸ್ ಮತ್ತು ಹೊಸವರ್ಷಗಳನ್ನು ವಿಶೇಷವಾಗಿ ಆಚರಿಸುತ್ತಾರೆ. ಗುಡಿ ಮತ್ತು ಚರ್ಚುಗಳ ವಾರ್ಷಿಕ ಹಬ್ಬಗಳಾದ ಉಲ್ಸವಮ್/ಪೆರುನಾಳ್ ಗಳನ್ನೂ ಆಚರಿಸುತ್ತಾರೆ.
ಉದ್ದಿಮೆಗಳು
ಈ ಪ್ರದೇಶವು ಪಶ್ಚಿಮಘಟ್ಟಗಳ ಕೆಳಗಿನ ಬೆಟ್ಟಸಾಲಿನಲ್ಲಿದೆ. ಸಂಬಾರಪದಾರ್ಥವಾದ ಜಾಯಕಾಯಿ, ಮರಗೆಣಸು, ಅಲಸಂದೆ, ಅಡಿಕೆ ಮತ್ತು ರಬ್ಬರ್ ಇಲ್ಲಿನ ಮುಖ್ಯವಾದ ಬೆಳೆಗಳು. ಎಷ್ಟೋ ಔಷಧಿಸಸ್ಯಗಳೂ ಇಲ್ಲಿ ಬೆಳೆಯುತ್ತವೆ. ಜಾಯಕಾಯಿ ನಿರ್ಯಾತದಿಂದ ಅಪಾರ ವಿದೇಶೀವಿನಿಮಯ ಪ್ರಾಪ್ತವಾಗುತ್ತದೆ. ಬಿದಿರು ನಿಗಮದ, ಘಟಕಗಳು ಇಲ್ಲಿನ ಪ್ರಮುಖ ಉದ್ದಿಮೆಗಳಾಗಿವೆ. ಭಾರೀ ವಾಹನಗಳೂ ಟ್ರಕ್ಕುಗಳೂ ಇಲ್ಲಿ ಸರ್ವೇಸಾಮಾನ್ಯ.
ಹತ್ತಿರದ ರೈಲುನಿಲ್ದಾಣ
ಅಂಗಮಾಲಿ ಫಾರ್ ಕಾಲಡಿ
ಹತ್ತಿರದ ವಿಮಾನನಿಲ್ದಾಣ
ಮಲಯಾಟ್ಟೂರಿಗೆ ೧೮ ಕಿಲೊಮೀಟರು ದೂರದಲ್ಲಿ ಕೊಚ್ಚಿ ಅಂತರಾಷ್ಟ್ರೀಯ ವಿಮಾನನಿಲ್ದಾಣವಿದೆ. ಈ ವಿಮಾನನಿಲ್ದಾಣದಿಂದ ದೇಶದ ಇತರ ನಗರಗಳಾದ ಚೆನ್ನೈ, ನವದೆಹಲಿ, ಮುಂಬೈ, ಬೆಂಗಳೂರು ಮತ್ತು ಕೊಲ್ಕತ್ತಾಗಳಿಗೆ ಹಾಗೂ ವಿದೇಶಗಳಿಗೆ ನೇರ ವಿಮಾನ ಸಂಪರ್ಕವಿದೆ.
ಪ್ರವಾಸತಾಣ
ಅಂತರಾಷ್ಟ್ರೀಯ ಪುಣ್ಯಕ್ಷೇತ್ರವು ಮಲಯಾಟ್ಟೂರಿನ ಪ್ರಮುಖ ಆಕರ್ಷಣೆಯಾಗಿದೆ. ಮಲಯಾಟ್ಟೂರಿಗೆ ೨೫ ಕಿಲೊಮೀಟರು ದೂರದಲ್ಲಿರುವ ಅತಿರಪಿಳ್ಳಿ ಮತ್ತು ವಳಚ್ಚಲ್ಗಳು ಕೇರಳದ ಎಲ್ಲೆಡೆಯಿಂದ ಪ್ರವಾಸಿಗಳನ್ನು ಆಕರ್ಷಿಸುತ್ತವೆ. ಹತ್ತು ಕಿಲೊಮೀಟರು ದೂರದಲ್ಲಿನ ಆದಿ ಶಂಕರಾಚಾರ್ಯರ ಜನನಸ್ಥಳವಾದ ಕಾಲಡಿಯು ಮತ್ತೊಂದು ಜನಪ್ರಿಯ ತಾಣವಾಗಿದೆ. ಮಹಾಗನಿ ತೋಪು ಒಂದು ಸುಂದರತಾಣ. ಪಳಗಿಸಿದ ಆನೆಗಳಿರುವ ಅಭಯಾರಣ್ಯವು ಮತ್ತೊಂದು ಆಕರ್ಷಣೆ.
ತೀರ್ಥಯಾತ್ರೆ
ಸಂತ ತೋಮಾಸನು ಕ್ರಿಸ್ತಶಕ ೫೨ರಲ್ಲಿ ಇಲ್ಲಿನ ಕೋಡುಂಗಲ್ಲೂರು ಎಂಬಲ್ಲಿ ಬಂದಿಳಿದನೆಂದು ನಂಬುತ್ತಾರೆ. ಕ್ರಿಸ್ತಶಕ ೬೨ರಲ್ಲಿ ಸಂತ ತೋಮಾಸನು ಮಲಯಾಟ್ಟೂರಿನ ಮೂಲಕ ಮಲಂಕರ ತೀರಕ್ಕೆ ಇಳಿದು ಅಲ್ಲೊಂದು ಚರ್ಚನ್ನು ನಿರ್ಮಿಸುತ್ತಾರೆ. ಸ್ಥಳೀಯ ಐತಿಹ್ಯಗಳ ಪ್ರಕಾರ ಸಂತ ತೋಮಾಸರು ಮಲಯಾಟ್ಟೂರಿಗೆ ಬಂದಾಗ ಜೀವಬೆದರಿಕೆಯಿಂದಾಗಿ ಬೆಟ್ಟದ ಮೇಲಕ್ಕೆ ಓಡಿಹೋದರೆಂದೂ, ಅಲ್ಲಿ ಪ್ರಾರ್ಥನೆ ಮಾಡುವಾಗ ಬಂಡೆಯೊಂದರ ಮೇಲೆ ಕೈಯೂರಿದಾಗ ಆ ಬಂಡೆಯಿಂದ ನೆತ್ತರು ಚಿಮ್ಮಿತೆನ್ನಲಾಗಿದೆ. ಅಲ್ಲಿಯೇ ಸನಿಹದಲ್ಲಿ ಕಲ್ಲಿನ ಮೇಲೆ ತೋಮಾಸರ ಹೆಜ್ಜೆಗುರುತು ಮೂಡಿದೆ ಎಂದೂ ಹೇಳುತ್ತಾರೆ. ಪ್ರತಿವರ್ಷ ಈಸ್ಟರ್ ನಂತರದ ಭಾನುವಾರ ಇಲ್ಲಿ ದೊಡ್ಡ ಜಾತ್ರೆ ನಡೆಯುತ್ತದೆ. ಕುರಿಶುಮುಡಿಯ ಬಂಡೆಯ ಮೇಲೆ ಸಂತ ತೋಮಾಸನು ಶಿಲುಬೆಗುರುತು ಹಾಕಿ ಅದಕ್ಕೆ ಮುತ್ತಿಟ್ಟು ಪ್ರಾರ್ಥನೆ ಮಾಡುತ್ತಿದ್ದನೆಂದೂ ಅದೇ ಆಮೇಲೆ ಅದ್ಭುತಕರವಾಗಿ ಚಿನ್ನದ ಮೆರುಗು ಪಡೆಯಿತೆಂದೂ ನಂಬಲಾಗಿದೆ. ಶಿಲುಬೆಹಾದಿ ಮಾಡುತ್ತಾ ಬೆಟ್ಟವೇರುವ ಯಾತ್ರಿಗಳು ನಿರಂತರವಾಗಿ “ಪೊನ್ನುಂ ಕುರಿಶು ಮುತ್ತಪ್ಪೊ, ಪೊನ್ಮಲಕೇಟ್ಟೊಂ” (ಚಿನ್ನದ ಶಿಲುಬೆ ಮುತ್ತಪ್ಪ, ಚಿನ್ನದಬೆಟ್ಟ ಏರುತ್ತೀವಿ) ಎಂದು ಜಪಿಸುತ್ತಾರೆ. ಮಲಯಾಳಿಗರು ತೋಮಾಸನನ್ನು ಮುತ್ತಪ್ಪ ಎನ್ನುವುದು ವಾಡಿಕೆ. ಕಳೆದ ೧೯೯೮ ಸೆಪ್ಟೆಂಬರ್ ೪ರಂದು ಈ ಸ್ಥಳವನ್ನು ಪವಿತ್ರತಾಣವೆಂದು ಅಧಿಕೃತವಾಗಿ ಘೋಷಿಸಲಾಗಿದೆ. ಮಲಯಾಟ್ಟೂರಿನಲ್ಲಿ ಪೆರಿಯಾರ್ ನದಿಯ ದಂಡೆಯಲ್ಲಿರುವ ಒಂಬತ್ತನೇ ಶತಮಾನದ ಹಳೆಯ ಚರ್ಚನ್ನು ಕಾಪಿಡಲಾಗಿದೆ. ಈ ಚರ್ಚಿನ ಹಬ್ಬವಾದ ’ಮಲಯಾಟ್ಟೂರ್ ಪೆರುನಾಳ್’ ಅನ್ನು ಮಾರ್ಚ್-ಏಪ್ರಿಲ್ ನಲ್ಲಿ ವಿಜೃಂಭಣೆಯಿಂದ ಆಚರಿಸಲಾಗುತ್ತದೆ.
ಗಣಿಗಾರಿಕೆ
ಮಲಯಾಟ್ಟೂರು ವಲಯದಲ್ಲಿ ಬಂಡೆಯೊಡೆಯುವ ಕೆಲಸ ಭಾರೀ ಬಿರುಸಿನಿಂದ ನಡೆಯುತ್ತಿದೆ. ಸುಮಾರು ೨೫ ಕಡೆ ಕಲ್ಲುಗಣಿಗಾರಿಕೆ ನಡೆದಿದೆ. ಕೆಲ ಗಣಿಗಳಂತೂ ತುಂಬಾ ಆಳಕ್ಕೆ ಇಳಿದು ದೊಡ್ಡ ಮಟ್ಟದಲ್ಲಿ ಪರಿಸರ ಹಾನಿ ಉಂಟುಮಾಡುತ್ತಿವೆ.
ಅನೂಪ್ ಶ್ರೀಧರ್
ಅನೂಪ್ ಶ್ರೀಧರ್ ಭಾರತದ ಬ್ಯಾಡ್ಮಿಂಟನ್ ಆಟಗಾರ.
ಬಾಲ್ಯ ಮತ್ತು ವಿದ್ಯಾಭ್ಯಾಸ
ಅನೂಪ್ ಅವರು ಎಪ್ರಿಲ್ ೧೧,೧೯೮೩ರಲ್ಲಿ ಕರ್ನಾಟಕದ ಬೆಂಗಳೂರಿನಲ್ಲಿ ಜನಿಸಿದರು. ಅವರು ತಮ್ಮ ಶಿಕ್ಷಣವನ್ನು ಬೆಂಗಳೂರಿನ ಜೈನ್ ವಿಶ್ವವಿದ್ಯಾಲಯದಲ್ಲಿ ಪೂರ್ಣಗೊಳಿಸಿದರು.
ವೃತ್ತಿ ಜೀವನ
ಅನೂಪ್ ಶ್ರೀಧರ್ ಅವರು ಭಾರತದ ಥಾಮಸ್ ಕಪ್ಪಿನ ನಾಯಕರಾಗಿದ್ದರು. ೨೦೦೭ರಲ್ಲಿ ಅನೂಪ್ ಅವರು ೨೫ನೇ ಶ್ರೇಯಾಂಕವನ್ನು ಕೊನೆಗೊಳಿಸಿದರು. ಜರ್ಮನ್ ಓಪನ್ ಮತ್ತು ಏಷ್ಯನ್ ಬ್ಯಾಡ್ಮಿಂಟನ್ ಚಾಂಪಿಯನ್ಶಿಪ್ನಲ್ಲಿ ಸೆಮಿಫೈನಲ್ ಹಾಗೂ ಥೈಲ್ಯಾಂಡ್ ಓಪನ್ ಪಂದ್ಯಾವಳಿಯಲ್ಲಿ ಕ್ವಾರ್ಟರ್ಫೈನಲ್ಸ್ ತಲುಪಿದರು. ೨೦೦೪ರ ಅಥೆನ್ಸ್ ಒಲಿಂಪಿಕ್ಸ್ನಲ್ಲಿ ಹಾಗೂ ೨೦೦೫ರ ವರ್ಲ್ಡ್ ಚಾಂಪಿಯನ್ಶಿಪ್ನಲ್ಲಿ ಚಿನ್ನದ ಪದಕವನ್ನು ಪಡೆದರು. ೨೦೦೭ರಲ್ಲಿ ವಿಶ್ವ ಚಾಂಪಿಯನ್ಶಿಪ್ನಲ್ಲಿ ಅನೂಪ್ ಅವರು ಮಾಡಿದ ಸಾಧನೆ ಭಾರತೀಯ ಕ್ರೀಡಾ ಪ್ರದರ್ಶನಗಳಲ್ಲಿ ಅಗ್ರಸ್ಥಾನವನ್ನು ಪಡೆಯಿತು. ಹೊಸದಿಲ್ಲಿಯ ಪ್ರತಿಷ್ಠಿತ ಪ್ರಮೋದ್ ಮಹಾಜನ್ ಆಲ್-ಇಂಡಿಯಾ ಶ್ರೇಯಾಂಕಿತ ಪಂದ್ಯಾವಳಿಯನ್ನು ಅನೂಪ್ ಅವರು ೨೦೦೮ರಲ್ಲಿ ಗೆದ್ದರು. ಪ್ರೋಟಾನ್ ಮಲೆಷ್ಯಾ ಸೂಪರ್ ಸೀರೀಸ್ನ ಕೊನೆಯ ಸುತ್ತಿನ ಒಂದು ಸುತ್ತಿನ ಪಂದ್ಯದಲ್ಲಿ,ಪ್ರಿ-ಕ್ವಾರ್ಟರ್ ಫೈನಲ್ಸ್ ತಲುಪಿದ ನಂತರ ಹ್ಯುನ್ ಇಲ್ ಲೀಯವರೊಂದಿಗೆ ಅಂತಿಮವಾಗಿ ಸೋತು ರನ್ನರ್-ಅಪ್ ಆದರು. ಅನೂಪ್ ಅವರು ೨೦೦೮ರಲ್ಲಿ ಬೀಜಿಂಗ್ನಲ್ಲಿ ನಡೆದ ಬೇಸಿಗೆ ಒಲಿಂಪಿಕ್ಸ್ನಲ್ಲಿ ಪುರುಷರ ಸಿಂಗಲ್ಸ್ ಸ್ಪರ್ಧೆಯಲ್ಲಿ ಸ್ಪರ್ಧಿಸಿದರು. ಅವರು ಪೋರ್ಚುಗಲ್ನ ಮಾರ್ಕೊ ವಾಸ್ಕೊನ್ ಸೆಲೊಸ್ ಅವರನ್ನು ೨೧-೧೬, ೨೧-೧೪ರಿಂದ ೬೪ರ ಸುತ್ತಿನಲ್ಲಿ ಸೋಲಿಸಿದರು. ಆದರೆ ಜಪಾನಿನ ಶೋಜಿ ಸಾಟೋ ಅವರೊಂದಿಗೆ ೧೩-೨೧, ೧೭-೨೧ ಅಂಕದಿಂದ ೧೬ನೇ ಸುತ್ತಿನಲ್ಲಿ ಸೋತರು. ಅವರು ೨೦೧೩ರ ಯೋನೆಕ್ಸ್ ಝೆಕ್ ಅಂತರರಾಷ್ಟ್ರೀಯ ಪಂದ್ಯಾವಳಿಯಲ್ಲಿ ತಮ್ಮ ೪ನೇ ಪ್ರಶಸ್ತಿಯನ್ನು ಇಂದ್ರ ಬಾಗುಸ್ ಆದಿ ಚಂದ್ರ ಅವರನ್ನು ೨೧-೧೧, ೨೧-೧೬ ಅಂಕಗಳಿಂದ ಸೋಲಿಸಿ ಪಡೆದರು.
ವೊಡಾಫೋನ್ ಇಂಡಿಯನ್ ಬ್ಯಾಡ್ಮಿಂಟನ್ ಲೀಗ್
ಅನೂಪ್ ಶ್ರೀಧರ್ ಅವರು ೨೦೧೩ರಲ್ಲಿ ವೊಡಾಫೋನ್ ಇಂಡಿಯನ್ ಬ್ಯಾಡ್ಮಿಂಟನ್ ಲೀಗ್ನಲ್ಲಿ ಪುಣೆ ಪಿಸ್ಟನ್ಸ್ ತಂಡವನ್ನು ಪ್ರತಿನಿಧಿಸಿ,೬೦೦೦ ಡಾಲರ್ ವೇತನವನ್ನು ಪಡೆದಿದ್ದಾರೆ. ಅನೂಪ್ ಅವರು,ವಿಶ್ವದಲ್ಲಿ ೮ನೇ ಶ್ರೇಯಾಂಕವನ್ನು ಪಡೆದ ಹಾಗೂ ಬಂಗಾ ಬೀಟ್ಸ್ ಅವರನ್ನು ಪ್ರತಿನಿಧಿಸಿದ ಹೂ ಯುನ್ ಅವರ ವಿರುದ್ಧ ಆಡಿ ಪಂದ್ಯವನ್ನು ಗೆದ್ದರು.
ತೇಜೋ-ತುಂಗಭದ್ರಾ (ಪುಸ್ತಕ)
ಪುಸ್ತಕದ ವಿವರಣೆ
ತೇಜೋ-ತುಂಗಭದ್ರಾ ಕಾದಂಬರಿಯ ಮೊದಲ ಮುದ್ರಣ ಛಂದ ಪುಸ್ತಕ, ಪ್ರಕಾಶನ ಸಂಸ್ಥೆಯ ಮೂಲಕ ೨೦೧೯ರಲ್ಲಿ ಪ್ರಕಟವಾಯಿತು. ೪೬೪ ಪುಟಗಳ ಈ ಕಾದಂಬರಿಯ ಮೊದಲ ಮುದ್ರಣದ ಪ್ರತಿಗಳಿಗೆ ಭಾರತದಲ್ಲಿ ₹೩೮೦/- ಬೆಲೆ ನಿಗದಿ ಪಡಿಸಲಾಗಿದೆ. ಪುಸ್ತಕದ ಮುಖಪುಟ ವಿನ್ಯಾಸ ಸೌಮ್ಯ ಕಲ್ಯಾಣ್‍ಕರ್ ಅವರದು. ೧/೮ ಡೆಮಿ ಅಳತೆಯ ಈ ಪುಸ್ತಕಕ್ಕೆ ಎನ್.ಎಸ್.‌ ಮ್ಯಾಪ್‌ಲಿಥೋ ೭೦ ಜಿ.ಎಸ್.ಎಮ್. ಕಾಗದವನ್ನು ಬಳಸಲಾಗಿದೆ.(ISBN 978-93-84908-54-6).
ಕಥಾವಸ್ತು
ಈ ಕಾದಂಬರಿಯ ಕಥಾವಸ್ತುವನ್ನು ೧೫-೧೬ ನೆಯ ಶತಮಾನದ ಲಿಸ್ಬನ್, ವಿಜಯನಗರ ಮತ್ತು ಗೋವಾ ನಗರಗಳ ಸಾಮಾಜಿಕ ಜೀವನದ ಅಧ್ಯಯನದ ಮೇಲೆ ಆಧರಿಸಿ ಹೆಣೆಯಲಾಗಿದೆ.
ಪೋರ್ಚುಗಲ್ ದೇಶದಲ್ಲಿ ಹರಿಯುವ ಟೈಗ್ರಿಸ್ ಅಥವಾ ತೇಜೋ ನದಿ ದಡದಲ್ಲಿ ಬೆಳೆದ ಗೇಬ್ರಿಯಲ್ ಭಾರತಕ್ಕೆ ಪ್ರಯಾಣಿಸಿ ತುಂಗಭದ್ರಾ ನದಿ ತೀರದ ಜನರ ಸಂಪರ್ಕಕ್ಕೆ ಬರುವ ಕಥೆ ಇದು.ಕಾದಂಬರಿಯ ಕಥೆ ಸುಮಾರು ಕ್ರಿ ಶ ೧೪೯೨ ರಿಂದ ಆರಂಭವಾಗಿ ೧೫೧೮ರ ವರೆಗೆ ಮುಂದುವರಿಯುತ್ತದೆ. ಈ ಕಾದಂಬರಿಯಲ್ಲಿ ಐತಿಹಾಸಿಕ ವ್ಯಕ್ತಿಗಳಾದ ಪೋರ್ಚುಗಲ್ ರಾಜ ಇಮಾನ್ಯುಲ್, ಸ್ಪೇನ್ ರಾಣಿ ಇಸಾಬೆಲ್ಲಾ, ವಾಸ್ಕೊ ಡ ಗಾಮ, ಆಲ್ಫಾನ್ಸೋ ಡಿ ಅಲ್ಬುಕರ್ಕ್, ಕೃಷ್ಣದೇವರಾಯ, ಪುರಂದರದಾಸ ಮುಂತಾದವರು ಪಾತ್ರಗಳಾಗಿದ್ದಾರೆ. ಈ ಎಲ್ಲಾ ಪಾತ್ರಗಳೊಂದಿಗೆ ಒಂದಷ್ಟು ಕಾಲ್ಪನಿಕ ಪಾತ್ರಗಳು ಸೇರಿ ಪ್ರಸ್ತುತ ಕಾದಂಬರಿಯು ರೂಪಿಸಲ್ಟಟ್ಟಿದೆ. ಚಾರಿತ್ರಿಕ ಘಟನೆಗಳಾದ ವಾಸ್ಕೊ ಡ ಗಾಮನ ಭಾರತಕ್ಕೆ ಸಮುದ್ರ ಮಾರ್ಗದ ಆವಿಷ್ಕಾರ, ಸ್ಪೇನ್ನಿಂದ ಯೆಹೂದಿ ಸಮುದಾಯ ಹೊರದಬ್ಬಲ್ಪಟ್ಟು ಪೋರ್ಚುಗಲ್ನಲ್ಲಿ ಆಶ್ರಯ ಪಡೆಯುವುದು,  ಕ್ರೈಸ್ತ ಧರ್ಮಕ್ಕೆ ಅವರ ಬಲವಂತದ ಮತಾಂತರ, ೧೫೦೬ ರ ಯೆಹೂದಿ ಕ್ರೈಸ್ತರ ನರಮೇಧ , ಕೃಷ್ಣದೇವರಾಯನ ಕಳಿಂಗ ವಿಜಯ ಇತ್ಯಾದಿ ಘಟನೆಗಳ ಹಿನ್ನೆಲೆಯಲ್ಲಿ ಈ ಕಾದಂಬರಿ ಸಾಗುತ್ತದೆ.
ತೇಜೋ ನದಿಯ ದಡದಲ್ಲಿರುವ ಲಿಸ್ಬೇನ್‌ ನಲ್ಲಿ ನಡೆಯುವ, ಕ್ರೈಸ್ತ ಮತಾವಲಂಬಿ ಯುವಕ ಗೇಬ್ರಿಯಲ್ ಹಾಗೂ ಯಹೂದಿ ಹುಡುಗಿ ಬೆಲ್ಲಾಳ ಪ್ರೇಮ ಕತೆಯೊಂದಿಗೆ ಈ ಕತೆ ತೆರೆದುಕೊಳ್ಳುತ್ತದೆ. ಆ ಸಮಯದಲ್ಲಿ ಪಶ್ಚಿಮದ ದೇಶಗಳಲ್ಲಿ ಪೂರ್ವದ ಭಾರತದ  ಸಾಂಬರ ಪದಾರ್ಥಗಳಿಗೆ ವಿಶೇಷ ಬೇಡಿಯಿರುತ್ತದೆ. ಈ ಬೇಡಿಕೆಯನ್ನು ಪೂರೈಸುವ ನಿಟ್ಟಿನಲ್ಲಿ ಭಾರತಕ್ಕೆ ಸಮುದ್ರದ ಹಾದಿಯನ್ನು ಆವಿಷ್ಕರಿಸಿದ ಪೋರ್ಚುಗಲ್ ಮುಂಚೂಣಿಯಲ್ಲಿದ್ದು, ಈ ವ್ಯವಹಾರದಲ್ಲಿ ಸಾಕಷ್ಟು ಶ್ರೀಮಂತವಾಗಿರುತ್ತದೆ. ಲಿಸ್ಬೆನ್‌ ನಗರದ ಯುವಕರು ಇಂಥಹ ವ್ಯಾಪಾರಿ ಹಡುಗಗಳಲ್ಲಿ ನಾವಿಕರಾಗಿ ತೆರಳಿ ಧನವಂತರಾಗಿರುತ್ತಾರೆ. ಗೇಬ್ರಿಯಲ್‌ ಕೂಡ ಹಣ ಸಂಪಾದನೆಯ ಉದ್ದೇಶದಿಂದ ಇಂಥಹ ಒಂದು ಹಡಗಿಗೆ ನಾವಿಕನಾಗಿ ಸೇರಿಕೊಳ್ಳುವನು. ಒಂದಷ್ಟು ಹಣ ಸಂಪಾದಿಸಿ ಮರಳಿ ಬಂದು ಮದುವೆಯಾಗುವುದಾಗಿ ಪ್ರೇಯಸಿ ಬೆಲ್ಲಾಳಿಗೆ ಮಾತು ಕೊಟ್ಟು ಭಾರದತ್ತ ಹೊರಡುತ್ತಾನೆ. ಈ ಕತೆಯು ತೇಜೋ ನದಿಯ ದಡದಲ್ಲಿ ನಡೆಯುತ್ತಿದ್ದರೆ ಅತ್ತ ಭಾರತದ ವಿಜಯನಗರ ಸಾಮ್ರಾಜ್ಯದ ತುಂಗಾಭದ್ರಾ ನದಿಯ ತೀರದಲ್ಲಿರುವ ತೆಂಬಕಪುರದಲ್ಲಿ ಮಾಪಳ ನಾಯಕ, ತೆಂಬಕ್ಕ, ಹಂಪಮ್ಮ, ಕೇಶವ ಮುಂತಾದವರ ಕತೆ ಸಾಗುತ್ತಿರುತ್ತದೆ. ಹೀಗೆ ಪ್ರತ್ಯೇಕ ಭೌಗೋಳಿಕ ಭಾಗಗಳಲ್ಲಿ ಸಮಾನಾಂತರವಾಗಿ ಘಟನೆಗಳನ್ನು ನಿರೂಪಿಸುವ ಮೂಲಕ ಮುಂದುವರೆಯುತ್ತದೆ. ಭಾರತಕ್ಕೆ ಬಂದ ಗೇಬ್ರಿಯಲ್ ಅನಿವಾರ್ಯವಾಗಿ ಇಸ್ಲಾಂ ಧರ್ಮಕ್ಕೆ ಮತಾಂತರಿತನಾಗಿ ಅಹಮದಕಣ್ಣನಾಗಿ ಬದುಕು ಸವೆಸಬೇಕಾಗುತ್ತದೆ. ಹಲವಾರು ಐತಿಹಾಸಿಕ ಘಟನೆಗಳೊಂದಿಗೆ ಕಲ್ಪನೆಗಳ ಮಿಶ್ರಣ ಈ ಕಾದಂಬರಿಯಲ್ಲಿ ಕಂಡುಬರುತ್ತದೆ. ಆ ಸಮಯದ ರಾಜಕೀಯ ಸ್ಥಿತ್ಯಂತರಗಳ ಜೊತೆಗೆ ಸಾಮಾಜಿಕ ಪರಿಸ್ಥಿತಿಗಳು, ಸಾಂಸ್ಕೃತಿಕ ಆಚರಣೆಗಳೊಂದಿಗೆ ಸತಿ ಪದ್ದತಿ, ಲೆಂಕ ಮುಂತಾದ ಧಾರ್ಮಿಕ ಆಚರಣೆಗಳನ್ನು ಕತೆಗೆ ಪೂರಕವಾಗಿ ಬಳಸಲಾಗಿದೆ.
ಪ್ರಶಸ್ತಿ ಹಾಗೂ ಮಾನ್ಯತೆಗಳು
೨೦೧೯ರ ಸಾಲಿನ ಕರ್ನಾಟಕ ಸಾಹಿತ್ಯ ಅಕಾಡೆಮಿಯ ಅತ್ಯತ್ತುಮ ಕೃತಿ ಪ್ರಶಸ್ತಿ ಯೊಂದಿಗೆ,  ೨೦೨೦ರ ಸಾಲಿನ ಚಡಗ ಕಾದಂಬರಿ ಪ್ರಶಸ್ತಿ "ತೇಜೋ-ತುಂಗಭದ್ರಾ ಕಾದಂಬರಿಗೆ ದೊರಕಿದೆ. .ಈ ಕಾದಂಬರಿಯ  ಏಳನೆಯ ಮುದ್ರಣ ೨೦೨೦ರಲ್ಲಿ ಪ್ರಕಟಗೊಂಡಿತು.
ಉಲ್ಲೇಖಗಳು
ವರ್ಗ:ಕಾದಂಬರಿಗಳು ವರ್ಗ:ಕನ್ನಡ ಸಾಹಿತ್ಯ ಕೃತಿಗಳು
ಯುನೈಟೆಡ್ ಕಿಂಗ್ಡಮ್ ಸಾರ್ವತ್ರಿಕ ಚುನಾವಣೆ, 2017
ಉಲ್ಲೇಖ
ವರ್ಗ:ಯುರೋಪ್ ವರ್ಗ:ರಾಜಕಾರಣಿಗಳು
ಅಮ್ಮನಹಳ್ಳಿ
ಅಮ್ಮನಹಳ್ಳಿ ತುಮಕೂರುಜಿಲ್ಲೆಯಗುಬ್ಬಿ ತಾಲೂಕಿನಲ್ಲಿ  ಒಂದು ಗ್ರಾಮವಾಗಿದೆ.
ಭೌಗೋಳಿಕ ಸ್ಥಳ ಮತ್ತು ಜನಸಂಖ್ಯೆಯ
ಅಮ್ಮನಹಳ್ಳಿ ತುಮಕೂರುಜಿಲ್ಲೆಯ ಗುಬ್ಬಿ ತಾಲೂಕಿನಲ್ಲಿ ೨೦೫.೭೫ ಹೆಕ್ಟೇರ ಕ್ಷೇತ್ರದ ಒಂದು ಗ್ರಾಮವಾಗಿದೆ. ೨೦೧೧ರ ಜನಗಣತಿ ಪ್ರಕಾರ ಈ ಗ್ರಾಮದಲ್ಲಿ ೧೦೦ ಕುಟುಂಬಗಳು ಮತ್ತು ಒಟ್ಟು ಜನಸಂಖ್ಯೆ ೪೦೧ ಇವೆ. ಇದರ ಅತ್ಯಂತ ಹತ್ತಿರದ ಪಟ್ಟಣ ಗುಬ್ಬಿ ೧೫ ಕಿಲೋಮೀಟರ ಅಂತರದಲ್ಲಿದೆ. ಇಲ್ಲಿ ೧೯೦ ಪುರುಷರು ಮತ್ತು ೨೧೧ ಮಹಿಳೆಯರು ಇದ್ದಾರೆ. ಇಲ್ಲಿ ಪರಿಶಿಷ್ಟ ಜಾತಿ ಜನಸಂಖ್ಯೆ ೫ ಇದ್ದು ಪರಿಶಿಷ್ಟ ಪಂಗಡ ಜನಸಂಖ್ಯೆ ೧೩೮ ಇವೆ. ಈ ಗ್ರಾಮದ ಜನಗಣತಿ ಸ್ಥಳ ನಿರ್ದೇಶನ ಸಂಖ್ಯೆ ೬೧೧೭೯೭ ಆಗಿದೆ.
ಕುಡಿಯುವ ನೀರು
ಶುದ್ಧೀಕರಣ ಗೊಳಿಸದ ನಲ್ಲಿ ನೀರು ಗ್ರಾಮದಲ್ಲಿ ಲಭ್ಯವಿದೆ. ಕೈ ಪಂಪುಗಳಿಂದ ನೀರು ಗ್ರಾಮದಲ್ಲಿ ಲಭ್ಯವಿದೆ. ಕೊಳವೆ ಬಾವಿಗಳಿಂದ / ಬೋರ್ ಬಾವಿಗಳಿಂದ ನೀರು ಗ್ರಾಮದಲ್ಲಿ ಲಭ್ಯವಿದೆ.
ನೈರ್ಮಲ್ಯ
ಮುಚ್ಚಲ್ಪಟ್ಟ ಚರಂಡಿ ಗ್ರಾಮದಲ್ಲಿ ಲಭ್ಯವಿಲ್ಲ ತೆರೆದ ಚರಂಡಿ ಗ್ರಾಮದಲ್ಲಿ ಲಭ್ಯವಿದೆ ಚರಂಡಿ ನೀರನ್ನು ನೇರವಾಗಿ ಜಲಾಗಾರದಲ್ಲಿ ಬಿಡುವದು ಸಂಪೂರ್ಣ ಸ್ವಚ್ಚತಾ ಆಂದೋಲನದಡಿ ಒಳಪಡದ ಕ್ಷೇತ್ರ ಸ್ನಾನಗೃಹಸಹಿತ ಸಮುದಾಯ ಶೌಚಾಲಯ ಗ್ರಾಮದಲ್ಲಿ ಲಭ್ಯವಿಲ್ಲ ಸ್ನಾನಗೃಹರಹಿತ ಸಮುದಾಯ ಶೌಚಾಲಯ ಗ್ರಾಮದಲ್ಲಿ ಲಭ್ಯವಿಲ್ಲ
ಸಂಪರ್ಕ ಮತ್ತು ಸಾರಿಗೆ
. ಗ್ರಾಮದ ಪಿನ್ ಕೋಡ್ ದೂರವಾಣಿ (ಸ್ಥಿರ) ಗ್ರಾಮದಲ್ಲಿ ಲಭ್ಯವಿದೆ. ಸಾರ್ವಜನಿಕ ದೂರವಾಣಿ ಕೇಂದ್ರ ಗ್ರಾಮದಲ್ಲಿ ಲಭ್ಯವಿದೆ. ಮೊಬೈಲ್ ದೂರವಾಣಿ ವ್ಯಾಪ್ತಿ ಗ್ರಾಮದಲ್ಲಿ ಲಭ್ಯವಿದೆ. ಸಾರ್ವಜನಿಕ ವಾಹನ ಸೇವೆ ಗ್ರಾಮದಲ್ಲಿ ಲಭ್ಯವಿದೆ. ಟ್ರಾಕ್ಟರ್ ಗ್ರಾಮದಲ್ಲಿ ಲಭ್ಯವಿದೆ.
ಮಾರುಕಟ್ಟೆ ಮತ್ತು ಬ್ಯಾಂಕ ವ್ಯವಸ್ಥೆ
ಸ್ವಸಹಾಯ ಗುಂಪು ಗ್ರಾಮದಲ್ಲಿ ಲಭ್ಯವಿದೆ.
ಆರೋಗ್ಯ ಮತ್ತು ಪೋಷಣೆ ಮತ್ತು ಮನರಂಜನೆ ಸೌಲಭ್ಯಗಳು
ಸಮಗ್ರ ಬಾಲ ಅಭಿವೃದ್ಧಿ ಯೋಜನೆ (ಪೌಷ್ಟಿಕಾಹಾರ ಕೇಂದ್ರ) ಗ್ರಾಮದಲ್ಲಿ ಲಭ್ಯವಿದೆ. ಅಂಗನವಾಡಿ ಕೇಂದ್ರ (ಪೌಷ್ಟಿಕಾಹಾರ ಕೇಂದ್ರ) ಗ್ರಾಮದಲ್ಲಿ ಲಭ್ಯವಿದೆ. ವೃತ್ತಪತ್ರಿಕೆ ಪೂರೈಕೆ ಗ್ರಾಮದಲ್ಲಿ ಲಭ್ಯವಿದೆ. ಜನನ, ಮರಣ, ವಿವಾಹ ನೋಂದಣಿ ಕಾಯಿದೆ. ಜನನ ಮತ್ತು ಮರಣ ನೋಂದಣಿ ಕಚೇರಿ ಗ್ರಾಮದಲ್ಲಿ ಲಭ್ಯವಿದೆ.
ವಿದ್ಯುತ್
೧೦ ತಾಸುಗಳ ವಿದ್ಯುತ್ ಪೂರೈಕೆ ಬೇಸಿಗೆಗಾಲದಲ್ಲಿ (ಎಪ್ರಿಲ್-ಸೆಪ್ಟೆಂಬರ) ಪ್ರತಿದಿನ ಎಲ್ಲ ಬಳಕೆದಾರರಿಗೆ ಗ್ರಾಮದಲ್ಲಿ ಲಭ್ಯವಿದೆ ೯ ತಾಸುಗಳ ವಿದ್ಯುತ್ ಪೂರೈಕೆ ಚಳಿಗಾಲದಲ್ಲಿ (ಅಕ್ಟೋಬರ-ಮಾರ್ಚ) ಪ್ರತಿದಿನ ಎಲ್ಲ ಬಳಕೆದಾರರಿಗೆ ಗ್ರಾಮದಲ್ಲಿ ಲಭ್ಯವಿದೆ
ಭೂ ಬಳಕೆ
ಅಮ್ಮನಹಳ್ಳಿ ಗ್ರಾಮವು ಕೆಳಗಿನ ಭೂಬಳಕೆ ತೋರಿಸುತ್ತದೆ
ನೀರಾವರಿ ಸೌಲಭ್ಯಗಳು
ನೀರಾವರಿ ಮೂಲಗಳು ಈ ಕೆಳಗಿನಂತಿವೆ (ಕ್ಷೇತ್ರ ಹೆಕ್ಟೇರಗಳಲ್ಲಿ)
ಉತ್ಪಾದನೆ
ಅಮ್ಮನಹಳ್ಳಿ ಗ್ರಾಮದಲ್ಲಿ ಈ ಕೆಳಗಿನ ವಸ್ತುಗಳ ಉತ್ಪಾದನೆಯಾಗುತ್ತದೆ (ಮಹತ್ವಗನುಗುಣವಾಗಿ ಇಳಿಕೆ ಕ್ರಮದಲ್ಲಿ): ರಾಗಿ,ಭತ್ತೆ,ಕೊಬ್ಬರಿ
ಸದರ್ನ್ ಬರ್ಡ್ ವಿಂಗ್
thumb| ಬೆನ್ನುಭಾಗದ ವೀಕ್ಷಣೆಯ ಚಿತ್ರ ಭಾರತದ ಎರಡನೆಯ ಅತೀ ದೊಡ್ಡ ಚಿಟ್ಟೆ ಸದರ್ನ್ ಬರ್ಡ್ ವಿಂಗ್ ಚಿಟ್ಟೆ (ಟ್ರಾಯ್ಡ್ಸ್ ಮಿನೋಸ್- ದಕ್ಷಿಣ ಭಾರತದ ಹಕ್ಕಿ ರೆಕ್ಕೆಯ ಚಿಟ್ಟೆ). ಈ ಚಿಟ್ಟೆ ನೆಲಮಟ್ಟದಿಂದ ೩೦-೩೫ ಅಡಿಗಳಷ್ಟು ಎತ್ತರದಲ್ಲಿ ದೀರ್ಘ ಹಾರಾಟ ನಡೆಸುತ್ತದೆ. ವಿಶ್ರಾಂತಿ ಪಡೆಯುವುದು ಸಾಮಾನ್ಯವಾಗಿ ಮರಗಳ ಮೇಲೆ. ಆಹಾರ ಸೇವನೆಗೆ ಮಾತ್ರ ಬೆಳಗ್ಗೆ ಮತ್ತು ಸಂಜೆ ನೆಲಮಟ್ಟದ ಲಾಂಟಾನಾ, ಇಕ್ಸೋರ ಮೊದಲಾದ ಗಿಡಗಳನ್ನು ಹುಡುಕಿಕೊಂಡು ಕೆಳಗಿಳಿಯುತ್ತದೆ. ಇದರ ರೆಕ್ಕೆಗಳ ಉದ್ದ ಸಾಮಾನ್ಯವಾಗಿ ೧೭೦ರಿಂದ ೧೯೦ಮೀ.ಮೀ. ಚಿಟ್ಟೆಗಳು ಸಾಮಾನ್ಯವಾಗಿ ಉಷ್ಣವಲಯದ ಎಲ್ಲ ದೇಶಗಳ ಕಾಡುಗಳಲ್ಲಿ ಹರಡಿಕೊಂಡಿರುತ್ತವೆ. ಕೆಲವೊಂದು ವಿಷಿಷ್ಟ ತಳಿಗಳು ಮಾತ್ರ ಕೆಲವು ಸೀಮಿತ ಪ್ರದೇಶಗಳಲ್ಲಿ ಕಾಣಸಿಗುತ್ತವೆ. ಸದರ್ನ್ ಬರ್ಡ್ ವಿಂಗ್ ಚಿಟ್ಟೆಯು ಭಾರತದ ದಕ್ಷಿಣ ಭಾಗದ ಘಟ್ಟ ಪ್ರದೇಶದಲ್ಲಿ ಮಾತ್ರ ಕಾಣಸಿಗುತ್ತದೆ. ಭಾರತದಲ್ಲಿ ಬರ್ಡ್ ವಿಂಗ್ ಹೆಸರಿನ ಹಲವು ದೊಡ್ಡ ಚಿಟ್ಟೆ ಜಾತಿಗಳಿವೆ. ಅವುಗಳಲ್ಲಿ ಕಾಮನ್ ಬರ್ಡ್ ವಿಂಗ್(೧೩೦ರಿಂದ ೧೬೦ಮೀ.ಮೀ. ರೆಕ್ಕೆ) ಒಂದು ಪ್ರಭೇದವಾದರೆ, ಗೋಲ್ಡನ್ ಬರ್ಡ್ ವಿಂಗ್(೧೧೦ರಿಂದ ೧೭೦ಮೀ.ಮೀ. ರೆಕ್ಕೆ) ಮತ್ತೊಂದು ಪ್ರಭೇದ.
ಸಂತಾನೋತ್ಪತ್ತಿ
ಮುಂಗಾರು ಮಳೆ ಆರಂಭವಾದ ಕೆಲವು ದಿನಗಳ ಆನಂತರ ಚಿಟ್ಟೆಗಳು ಮಿಲನದ ಪ್ರಕ್ರಿಯೆ ಪೂರೈಸಿ, ಮೊಟ್ಟೆ ಇಡುವುದರಿಂದ ಆಗಸ್ಟ್-ಸೆಪ್ಟಂಬರ್ ನಲ್ಲಿ ಚಿಟ್ಟೆಗಳ ಲಾರ್ವಾಗಳು ಕಾಣಿಸಿಕೊಳ್ಳುತ್ತವೆ. ಆ ಸಮಯದಲ್ಲಿ ಕಾಡೊಳಗೆ ಕೆಲವು ನಿರ್ದಿಷ್ಟ ಸಸ್ಯಜಾತಿ, ಪೊದೆ, ಬಳ್ಳಿಗಳಲ್ಲಿ ಚಿಟ್ಟೆಗಳು ಇಟ್ಟಿರುವ ಮೊಟ್ಟೆಗಳು ಒಡೆದು ಲಾರ್ವಾಗಳು ಹರಿದಾಡುತ್ತಿರುತ್ತವೆ. ತಾಯಿ ಚಿಟ್ಟೆ ಮರಿಗಳಿಗೆ ಆಹಾರವಾಗಲಿರುವ ನಿರ್ದಿಷ್ಟ ಸಸ್ಯ ಅಥವಾ ಬಳ್ಳಿಯ ಮೇಲೆಯೆ ಮೊಟ್ಟೆ ಇಡುವುದರಿಂದ ಲಾರ್ವಾ ಅದೇ ಪರಿಸರದಲ್ಲಿ ಸುತ್ತಾಡುತ್ತಿರುತ್ತದೆ. ಲಾರ್ವಾ ಸ್ವಲ್ಪ ದುಂಡನೆಯ ಕಪ್ಪಾದ ಹೊಳೆಯುವ ದೇಹ ಹೊಂದಿರುತ್ತದೆ. ದೇಹದ ಅಂಚಿನಲ್ಲಿರುವ ಸೂಜಿಯಂತಹ ಭಾಗಗಳು ಗುಲಾಬಿ ಬಣ್ಣದ್ದಾಗಿದ್ದು ಆಕರ್ಷಕವಾಗಿರುತ್ತವೆ. ತಲೆಯ ಭಾಗವೂ ಗುಲಾಬಿ ಬಣ್ಣದ್ದಾಗಿದ್ದು ತಲೆಯ ಮೇಲೆ ಎರಡು ಆಂಟೆನಾದಂಥ ಭಾಗವಿರುತ್ತದೆ. ಲಾರ್ವಾ ದೇಹದ ಮೇಲೆ ಐದು ಮತ್ತು ಆರನೆಯ ಭಾಗದ ಮೇಲೆ ಅಡ್ಡಕ್ಕೆ ರೇಖೆ ಎಳೆದಂತೆ ಬಿಳಿಯ ಬಣ್ಣದ ರೇಖೆಯಿರುತ್ತದೆ. ನಿರಂತರವಾಗಿ ಆಹಾರವನ್ನು ಕಬಳಿಸುತ್ತಾ ಲಾರ್ವಾ ಹಲವಾರು ಬಾರಿ ಪೊರೆ ಕಳಚುತ್ತ ಪ್ಯೂಪಾವಸ್ಥೆಗೆ ಸಿದ್ಧವಾಗುತ್ತದೆ. ಪ್ಯೂಪಾವಸ್ಥೆಗೆ ಹೋಗುವ ಮುನ್ನಾದಿನ ಸುರಕ್ಷಿತವಾದ ದೃಢವಾದ ಗಿಡದ ಟೊಂಗೆಗೆ ತನ್ನ ದೇಹದಿಂದ ರೇಷ್ಮೆ ನೂಲಿನಂಥ ದಾರವನ್ನು ಬಿಡುತ್ತಾ ತಲೆಕೆಳಗಾಗಿ ನೇತುಹಾಕಿಕೊಳ್ಳುತ್ತದೆ. ಹಿಂಭಾಗವನ್ನು ಟೊಂಗೆಗೆ ತಾಗುವಂತೆ ಅಂಟಿಸಿಕೊಂಡು ತಲೆಯ ಭಾಗವನ್ನು ಒಂದು ನಿರ್ದಿಷ್ಟ ಅಂತರದಲ್ಲಿರುವಂತೆ ದಾರದಿಂದ ನೇತು ಹಾಕಿಕೊಳ್ಳುತ್ತದೆ. ಟೊಂಗೆಗೂ ಕೋಶಕ್ಕೂ ಇರುವ ದೂರವು ಕೋಶ ಒಡೆದು ಚಿಟ್ಟೆ ಹೊರಬರುವಾಗ ಕಾಲುಗಳಿಂದ ಗಿಡದ ಟೊಂಗೆಯನ್ನು ಹಿಡಿದು ಹೊರಬರಲು ಸಾಧ್ಯವಾಗುವಷ್ಟು ಅಂತರಕ್ಕೆ ಕರಾರುವಾಕ್ಕಾಗಿರುತ್ತದೆ. ಬೇರೆ ಲಾರ್ವಾ ಕ್ರಿಸಾಲಿಸ್ ಹಂತ ತಲುಪಿದಾಗ ಚಲನೆಯನ್ನು ಸಂಪೂರ್ಣ ನಿಲ್ಲಿಸಿರುತ್ತದೆ. ಆದರೆ ಈ ಚಿಟ್ಟೆಯ ವಿಶೇಷ ಎಂದರೆ, ಚಿಟ್ಟೆಯಾಗಿ ರೂಪಾಂತರವಾಗಿ ಹೊರಬರುವ ಮೂರ್ನಾಲ್ಕು ದಿನಗಳವರೆಗೂ ಎಚ್ಚರದ ಸ್ಥಿತಿಯಲ್ಲಿಯೇ ಇದ್ದು ಯಾವುದಾದರೂ ಶತ್ರು ಹತ್ತಿರ ಹೋದರೆ ಅಥವಾ ಸ್ಪರ್ಶಿಸಿದರೆ ಹಿಸ್ ಹಿಸ್ ಎನ್ನುವ ಆಕ್ರಮಣಕಾರಿ ಸದ್ದನ್ನು ಹೊರಡಿಸುತ್ತದೆ. ನಿದ್ದೆಗೆ ಜಾರಿದ ಒಂದೆರಡು ದಿನಗಳಲ್ಲಿ ಲಾರ್ವಾದ ಹೊರಕವಚ ರೂಪಾಂತರವಾಗಿ ಕ್ರಿಸಾಲಿಸ್ ನ ಹೊಳೆಯುವ ಬಣ್ಣ ಮುಸುಕಾಗಿ ಕಾಣುತ್ತದೆ. ಅಂದರೆ, ಅದರ ಕೋಶಾವಸ್ಥೆ ಮುಗಿಯುತ್ತಿದೆ ಎಂದರ್ಥ. ಮುಂದಿನ ಎರಡು ದಿನಗಳಲ್ಲಿ ಕೋಶವನ್ನು ಹರಿದುಕೊಂಡು ಚಿಟ್ಟೆ ಹೊರಬರುತ್ತದೆ. ಬೆಳಗ್ಗೆ ಸೂರ್ಯ ಹುಟ್ಟಿದ ಎರಡೂವರೆ ಮೂರು ಗಂಟೆಯ ಅವಧಿಯಲ್ಲಿ ಬಿಸಿಲು ತೀಕ್ಷ್ಣವಾಗಿರುವ ಸಮಯ ಚಿಟ್ಟೆ ಕೋಶದಿಂದ ಹೊರಬರುವ ಸಮಯ. ಕೋಶದಿಂದ ಹೊರಬಂದ ಚಿಟ್ಟೆಯ ರೆಕ್ಕೆಗಳು ನೀರಿನಲ್ಲಿ ನೆನೆದ ತೆಳುವಾದ ರೇಷ್ಮೆ ಬಟ್ಟೆಯಂತೆ ಸುಕ್ಕಾಗಿದ್ದು ಹಾರಲು ಅಸಮರ್ಥವಾಗಿರುತ್ತವೆ. ಕೋಶದಿಂದ ಹೊರಬಂದು ಟೊಂಗೆಯ ಮೇಲೇರಿ ಹಾರಲು ಶಕ್ತಿಗಳಿಸಿಕೊಳ್ಳಲು ಅದಕ್ಕೆ ಸೂರ್ಯನ ಬೆಳಕಿನ ಬಿಸಿ ಬೇಕೇಬೇಕು. ಆ ಸಮಯದಲ್ಲಿ ಅದು ಲಾರ್ವಾ ಆಗಿದ್ದಾಗ ತಿಂದಿದ್ದ ಅಪಾರ ಆಹಾರವನ್ನು ಗುದದ್ವಾರದ ಮೂಲಕ ವಿಸರ್ಜಿಸಿ ದೇಹವನ್ನು ಶುದ್ಧೀಕರಿಸಿಕೊಳ್ಳುತ್ತದೆ. ಅನಂತರ ದೇಹದೊಳಗೆ ರಕ್ತಕ್ಕೆ ಬದಲಾಗಿ ಇರುವ ಹಿಮೋಲಿಂಫ್ ಎಂಬ ಜೀವದ್ರವವನ್ನು ರೆಕ್ಕೆಗಳ ನಾಳಗಳೊಳಗೆ ಪಂಪ್ ಮಾಡಿಕೊಂಡು ರೆಕ್ಕೆಗಳನ್ನು ದೃಢಪಡಿಸಿಕೊಳ್ಳುತ್ತದೆ. ಹೂವಿನಿಂದ ಮಕರಂದ ಹೀರುವ ನಾಳವು ಹುಟ್ಟಿದಾಗ ಎರಡು ಅರ್ಧ ಕೊಳವೆಗಳಂತಿದ್ದು, ಅದರಲ್ಲಿರುವ ಸ್ನಾಯುಗಳನ್ನು ಒಂದಕ್ಕೊಂದು ತಿಕ್ಕಿಕೊಳ್ಳುತ್ತಾ ಬೆಸೆದು ಅದನ್ನೊಂದು ಪರಿಪೂರ್ಣ ಹೀರುಕೊಳವೆಯ ರೂಪಕ್ಕೆ ತರುತ್ತದೆ. ಈ ವೇಳೆಗೆ ದೇಹದಲ್ಲಿ ಸೂರ್ಯನ ಬೆಳಕಿನ ಕಾರಣದಿಂದ ಶಕ್ತಿ ಸಂಚಯವಾಗುವುದರಿಂದ ಟೊಂಗೆಗೆ ನೇತಾಡುವುದನ್ನು ಬಿಟ್ಟು, ಮೇಲೇರಿ ಕುಳಿತುಕೊಳ್ಳುತ್ತದೆ. ಆನಂತರ ಮೆಲ್ಲನೆ ರೆಕ್ಕೆಯನ್ನು ಪಟಪಟ ಆಡಿಸುತ್ತದೆ ಹಾರುವ ತಯಾರಿ ನಡೆಸುತ್ತದೆ. ರೆಕ್ಕೆ ಸಾಕಷ್ಟು ದೃಢವಾದ ಅನಂತರ ರೆಕ್ಕೆ ಬಡಿಯುತ್ತಾ ಕುಪ್ಪಳಿಸುತ್ತಾ ಸೂರ್ಯನ ಬೆಳಕು ತೀಕ್ಷ್ಣವಾಗಿರುವ ಜಾಗದಲ್ಲಿ ಕುಳಿತುಕೊಳ್ಳುತ್ತದೆ. ಅನಂತರ ಒಮ್ಮೆ ರೆಕ್ಕೆಯನ್ನು ರಿವ್ವನೆ ಬಡಿಯುತ್ತಾ ಹಾರಿ ತನ್ನ ಜೀವನವನ್ನು ಅರಸಿಕೊಂಡು ಹೋಗುತ್ತದೆ.
ಆವಾಸ
ಬರ್ಡ್ ವಿಂಗ್ ಪ್ರಭೇದದ ಎಲ್ಲ ಚಿಟ್ಟೆಗಳಿಗೆ ಮರಿ ಇಡಲು ಅರಿಸ್ಟೋಲೋಶಿಯ ಇಂಡಿಕ ಸಸ್ಯವೇ ಬೇಕು. ಪಶ್ಚಿಮಘಟ್ಟ ಮತ್ತದರ ಆಸುಪಾಸಿನಲ್ಲಿ ಇದು ಬಳ್ಳಿಯ ರೂಪದಲ್ಲಿ ಬೆಳೆದಿರುತ್ತವೆ. ಇದು ಸ್ವಲ್ಪ ಅಪರೂಪದ ಸಸ್ಯ ಜಾತಿಯಾಗಿರುವುದರಿಂದ ಮುಂಗಾರಿನ ಸಮಯದಲ್ಲಿ ಈ ಗಿಡವನ್ನು ಹುಡುಕಿಕೊಂಡಿದ್ದರೆ, ಬರ್ಡ್ ವಿಂಗ್ ಚಿಟ್ಟೆಗಳು ಮೊಟ್ಟೆ ಇಡುವುದನ್ನು ಗಮನಿಸಬಹುದು. ಈ ಬಳ್ಳಿಯು ವಾರ್ಷಿಕವಾಗಿ ಹೂಬಿಟ್ಟು ಕಾಯಾಗಿ ಬೀಜ ಪ್ರಸರಣದಿಂದ ಹರಡುತ್ತದೆ. ಇದರ ಬೇರು ವಿಸ್ತಾರಕ್ಕೆ ವ್ಯಾಪಿಸಿ ಬೇರಿನಿಂದಲೂ ಹೊಸ ಬಳ್ಳಿಗಳು ಹುಟ್ಟಬಹುದು. ಈ ಸಸ್ಯಕ್ಕೆ ಹಲವಾರು ಔಷಧೀಯ ಮತ್ತು ವಿಷದ ಗುಣವಿದೆ. ಒಂದುವೇಳೆ ಈ ಬಳ್ಳಿ ನಾಮಾವಶೇಷವಾದರೆ, ಬರ್ಡ್ ವಿಂಗ್ ಜಾತೀಯ ಚಿಟ್ಟೆಗಳು ಹೋಸ್ಟ್ ಪ್ಲಾಂಟ್ ಇಲ್ಲದೆ ನಿರ್ನಾಮವಾತಬಹುದು. ಇದೊಂದು ನಿಸರ್ಗದ ಸರಪಣಿ ಪ್ರಕ್ರಿಯೆಯಾಗಿದೆ.
ಮೊಟ್ಟೆ - (ಪ್ಯೂಪಾ)
ತಿಳಿ ಕಂದು ಅಥವಾ ಹಸಿರು, ಉತ್ತಮವಾದ ಕಂದು ಬಣ್ಣದ - ವ್ಯತಿರಿಕ್ತ ಬಣ್ಣದ ಪಟ್ಟೆ ಅಥವಾ ಪಟ್ಟೆಗಳು ಮತ್ತು ಅತಿಚಿಕ್ಕ ಗುರುತುಗಳಿಂದ ಗುರುತಿಸಲಾಗಿದೆ. ಅವು ಎಲೆಗಳ ಕೆಳಭಾಗದಲ್ಲಿ ಕಂಡುಬರುತ್ತದೆ. ಸ್ಪರ್ಶಿಸಿದರೆ, ಅದು ಓಲಾಡುತ್ತದೆ ಮತ್ತು ಹಿಸ್ಸಿಂಗ್ (ಸ್ಸ್-ಸ್ಸ್) ಶಬ್ದಗಳನ್ನು ಮಾಡುತ್ತದೆ.
ಉಲ್ಲೇಖನ
ವರ್ಗ:ಚಿಟ್ಟೆಗಳು
ಅಂಕುರಿಸುವಿಕೆ
thumb|ಮಿಶ್ರ ಕಾಳುಗಳ ಮೊಳಕೆ ಅಂಕುರಿಸುವಿಕೆಯು ಹಸಿಯಾಗಿ ಅಥವಾ ಬೇಯಿಸಿ ತಿನ್ನಲು ಬೀಜಗಳನ್ನು ಚಿಗುರಿಸುವ ಪದ್ಧತಿ. ಮೊಳಕೆಗಳನ್ನು ಮನೆಯಲ್ಲಿ ಚಿಗುರಿಸಬಹುದು ಅಥವಾ ಕೈಗಾರಿಕವಾಗಿ ಉತ್ಪಾದಿಸಬಹುದು. ಅವು ಕಚ್ಚಾ ಆಹಾರದ ಪ್ರಮುಖ ಘಟಕಾಂಶವಾಗಿವೆ ಮತ್ತು ಪೂರ್ವ ಏಷ್ಯಾದ ಪಾಕಪದ್ಧತಿಯಲ್ಲಿ ಸಾಮಾನ್ಯವಾಗಿವೆ.
ಅಡುಗೆಯಂತೆ, ಅಂಕುರಿಸುವಿಕೆಯು ಕಚ್ಚಾ ದ್ವಿದಳ ಧಾನ್ಯಗಳಲ್ಲಿ ಪೌಷ್ಟಿಕವಲ್ಲದ ಸಂಯುಕ್ತಗಳನ್ನು ಕಡಿಮೆ ಮಾಡುತ್ತದೆ. ಉದಾಹರಣೆಗೆ, ಕಚ್ಚಾ ಲೆಂಟಿಲ್‍ಗಳು ಪೌಷ್ಟಿಕವಲ್ಲದ ಲೆಕ್ಟಿನ್ ಪ್ರೋಟೀನ್‍ಗಳನ್ನು ಹೊಂದಿದ್ದು, ಇವನ್ನು ಅಂಕುರಿಸುವಿಕೆ ಅಥವಾ ಬೇಯಿಸಿ ಕಡಿಮೆ ಮಾಡಬಹುದು. ಮಾಲ್ಟಿಂಗ್ ಪ್ರಕ್ರಿಯೆಯ ಭಾಗವಾಗಿ ಅಂಕುರಿಸುವಿಕೆಯನ್ನು ದೊಡ್ಡ ಪ್ರಮಾಣದಲ್ಲಿ ಜವೆಗೋಧಿಗೆ ಅನ್ವಯಿಸಲಾಗುತ್ತದೆ. ಕಚ್ಚಾ ಮೊಳಕೆಗಳನ್ನು ಸೇವಿಸುವುದರ ಒಂದು ಅನನುಕೂಲವೆಂದರೆ ಬೀಜಗಳನ್ನು ಚಿಗುರಿಸುವ ಪ್ರಕ್ರಿಯೆಯು ಹಾನಿಕಾರಕ ಬ್ಯಾಕ್ಟೀರಿಯಾದ ಬೆಳವಣಿಗೆಗೂ ಅನುಕೂಲಕರವಾಗಬಹುದು.
ಅಂಕುರಿಸುವಿಕೆಗೆ ಸೂಕ್ತವಾದ ಬೀಜಗಳು
ಎಲ್ಲ ಉಳಿಯಬಲ್ಲ ಬೀಜಗಳನ್ನು ಅಂಕುರಿಸಬಹುದು, ಆದರೆ ಕೆಲವು ಮೊಳಕೆಗಳನ್ನು ಕಚ್ಚಾ ತಿನ್ನಬಾರದು. ಈ ಕೆಳಗಿನವು ಅತ್ಯಂತ ಸಾಮಾನ್ಯ ಆಹಾರ ಮೊಳಕೆಗಳು: ಇತ್ಯಾದಿ.
ವರ್ಗ:ತೋಟಗಾರಿಕೆ ವರ್ಗ:ಸಸ್ಯಶಾಸ್ತ್ರ ವರ್ಗ:ಆಹಾರ ವಿಜ್ಞಾನ
ಸ್ಪ್ರಿಂಗ್ ಸಿದ್ಧಾಂತ
thumb
ಸ್ಟ್ರಿಂಗ್ ಸಿಧ್ಹಾಂತ
ಭೌತಶಾಸ್ತ್ರ ದಲ್ಲಿ ಸ್ತ್ರಿಂಗ್ ಸಿಧ್ದಂತವು ಸೈದ್ದಾಂದಿಕ ಚೌಕಟ್ಟು ಇದರಲ್ಲಿ ಚುಕ್ಕಿ ಯಂತಹ ಕಣ  ಬದಲಿರಿಸುವಂತಹ  ಒಂದು ಆಯಾಮವನ್ನು ಸ್ತ್ರಿಂಗ್ ಎಂದು ಕರೆಯುತ್ತರೆ.ಈ ಸಿದ್ಧಾಂತವು ಹೇಗೆ ಸ್ಥಳಾವಕಾಶದಿಂದ ಪ್ರಭವ ಬೀರುತ್ತದೆ ಎಂದು ವಿವರಿಸುತ್ತದೆ. ಸ್ತ್ರಿಂಗ್ ಮಾಪನಕ್ಕಿಂತ ದೊಡ್ಡದಾದ ದೂರ ಮಾಪನದಲ್ಲಿ,ಸ್ಟ್ರಿಂಗ್ ಒಂದು ಸಾಮಾನ್ಯ ಕಣದಂತೆ ಕಾಣಿಸುತ್ತದೆ.ಸ್ಟ್ರಿಂಗ್ ಸಿದ್ಧಾಂತವು ಕಂಪಿಸುವ ಪ್ರಭುತ್ವ ಗುರುತ್ವಾಕಷ್ರರ್ನ ಣೆಗೆ ತಾಳೆಯಾಗುತ್ತದೆ,ಕ್ವಾಂಟಂ ಯಾಂತ್ರಿಕ ಕಣ ಗುರುತ್ವಾಕಷರ್ ಣೆಯ ಬಲ ವನ್ನು ಹೊರುತ್ತದೆ. ಸ್ಟ್ರ್ಂಗ್ ಸಿದ್ಧಾಂತವು ಒಂದು ವಿಶಾಲ ವಾದ ವಿಷಯ ಇದು ಮೂಲ ಭೌತಶಾಸ್ತ್ರ ಅಸಂಖ್ಯ  ಪ್ರೆಶ್ನೆಗಳನ್ನು ಉತ್ತರಿಸಲು ಪ್ರಯತ್ನಗಳನ್ನು ಮಾಡುತ್ತದೆ.ಈ ಸಿದ್ಧಾಂತವು ಕಪ್ಪು ಕುಳಿ ಭೌತಶಾಸ್ತಾಕ್ಕು.ಬ್ರಾಹ್ಮಂಡ ಶಾಸ್ತ್ರ,ಪರಮಾಣು ಭೌತಶಾಸ್ತ್ರ,ಮತ್ತು ಕಂಡೆನ್ ಸಡ್ ಮಟ್ಟ್ರ ಭೌತಶಾಸ್ತ್ರಕ್ಕೆ ಅನ್ವಯಿಸುತ್ತದೆ.ಮತ್ತು ಇದು ಅಪ್ಪಟ ಗಣಿತ ಶಾಸ್ತ್ರದಲ್ಲಿ ಪ್ರಮುಕ ಬೆಳವಣಿಗೆಯನ್ನು ಉತ್ತೇಜಿಸಿದೆ.ಈ ಸಿದ್ದಾಂತವು ಸಂಭಾವ್ಯವಾಗಿ,ಗುರುತ್ವಾ ಮತ್ತು ಅಣುಗಳ ಭೌತಶಾಸ್ತ್ರದ ಒಂದು ಏಕೀಕ್ರತ ವಿವರಣೆಯನ್ನು ನೀಡುತ್ತದೆ.
ಸ್ಟ್ರಿಂಗ್ ಸಿದ್ದಾಂತವನ್ನು ೧೯೬೦ ರಲ್ಲಿ ಬಲವಾದ ಅಣುಶಕ್ತಿ ಸಿದ್ದಾಂತ ಏಂದು ಅಧ್ಯಾಯನ ನಡೆಸಿದ್ದರು.ಕೆಲ ಗುಣಗಳು ಸ್ಟ್ರಿಂಗ್ ಸಿದ್ದಾಂತಕ್ಕು ಮತ್ತು ಅಣು ಭೌತಶಾಸ್ತ್ರಕ್ಕು ಸರಿಹೊಂದದ ಕಾರಣ ಈ ಸಿದ್ದಾಂತವನ್ನು ಗುರುತ್ವದ ಅಣುಸಿದ್ದಾಂತದ ಒಂದು ಅಭ್ಯರ್ಥಿ ಯನ್ನಾಗಿ ಮಾಡಲಾಯಿತು.ಆರಂಭಿಕ ಆವೃತ್ತಿಯಲ್ಲಿ ಸ್ಟ್ರಿಂಗ್ ಸಿದ್ದಾಂತ,ಬೊಸೊನಿಕ್ ಸ್ಟ್ರಿಂಗ್ ಸಿದ್ದಾಂತ ,ಸಂಘಟಿಸಿದ ವರ್ಗದ ಕಣಗಳನ್ನು ಬೊಸಾಸ್ಸ್ ಎಂದು ಕರೆಯಲಾಗಿತ್ತು.ನಂತರ ಇದು ಸುಪರ ಸ್ಟ್ರಿಂಗ್ ಸಿದ್ದಾಂತ ವೆಂದು ಮೂಡಿಸಲಾಯಿತು.ಇದು ಬೊಸಾನಸ್ ಮತ್ತು ವರ್ಗದ ಕಣಗಳು ಫೆಮಾನ್ಸ್ ನಡುವೆ ಸುಪರಸಿಮೆತ್ರಿ ಯನ್ನು ಸಂಪರ್ಕಿಸುತ್ತದೆ.ಸ್ಟ್ರಿಂಗ್ ಸಿದ್ದಾಂತದ ಐದು ಸಿಥ್ಥ್ತಿರ ಆವೃತ್ತಿಗಳು ೧೯೯೦ರ ಆಸುಪಾಸಿನಲ್ಲಿ ಅಭಿವೃದ್ದಿಗೋಳಿಸಲಾಯಿತು.ಇದರಲ್ಲಿ ಹನ್ನೊಂದು ಆಯಾಮಗಳು ಎಕ ಸಿದ್ದಾಂದಲ್ಲಿ ವಿವಿಧ ಅವದಿಯ ಪ್ರಕರಳಿವೆ ಇದನ್ನು ಎಮ್-ಸಿದ್ದಾಂತ ಎನ್ನಲಾಗಿದೆ.
೧೯೯೭ರ ಅವಧಿಯಲ್ಲಿ ಸಿದ್ದಾಂತಿಗಳು ಒಂದು ಮುಖ್ಯ ಏಡಿಎಸ್/ಸಿಫ್ತಿ ಕರೆಸಫಾಡ್ನ್ಸೆ ಎಂಬ ಸಂಭಂದವನ್ನು ಕಂಡುಹಿಡಿದರು,ಇದು ಸ್ಟ್ರಿಂಗ್ ಸಿದ್ದಾಂತದ ಮತ್ತೊಂದು ರೀತಿಯ ಭೌತಿಕ ಸಿದ್ದಾಂತ ,ಪರಿಮಾಣ ಸಿದ್ದಾಂತಕ್ಕೆ ಸಂಭಂದಿಸಿದೆ.
ಸ್ಟ್ರಿಂಗ್ ಸಿದ್ದಾಂತವು ಅನೇಕ ಪ್ರಶ್ನೆಗಳನ್ನು ಪರಿಹರಿಸಲು ಪ್ರಯತ್ನಿಸುವ ಒಂದು ಸೈದ್ದಾಂತಿಕ ಚೌಕಟನ್ನು ಹೋಂದಿದೆ ,
ದ್ವೈತ
thumb|ಸ್-ದ್ವೈತ
ಸ್ಟ್ರಿಂಗ್ ಸಿದ್ದಾಂತದ ಒಂದು ಗಮನಾರ್ಹ ವಾಸ್ತವವವೆಂದರೆ ಆ ಸಿಂದ್ದಾಂತದ ವಿವಿಧ ಆವೃತ್ತಿಗಳು ಮುಖ್ಯವಾಗಿ ಸಂಭಂದಿಸಿತು.ವಿವಿಧ ರೀತಿಯ ಸ್ತ್ರಿಂಗ್ ಸಿದ್ದಾಂಗಳ ಮದ್ಯೆ ಇರುವಂತಹ ಸಭಂಧವನ್ನು ಎಸ್-ದ್ವೈತ ಎಂದು ಕರೆಯುತ್ತಾರೆ.ಈ ಸಂಭಂಧವು ಬಲವಾದ ಅಣುಗಳ ಸಮೂಹದ ಪರಸ್ಪರ ಒಂದಾಗಿರುವ ಕಣಗಳ ಸಿದ್ದಾಂತ ,ಕೆಲ ಸಂಧರ್ಭಗಳಲ್ಲಿ ಇದನ್ನು ದುರ್ಭಲ ಅಣುಗಳ ಸಮೂಹ ಎಂದು ಬೇರೆ ಸಿದ್ದಾಂದ ದಲ್ಲಿ ಹೇಳಲಾಗುತ್ತದೆ.ಟೈಪ್೧ ಸ್ತ್ರಿಂಗ್ ಸಿದ್ದಾಂತ ಸೊ(೩೦) ಎಸ್ ಉಭಯತ್ವದಲ್ಲಿ ಸಮಾನ ಎಂದು ಹೇಳಲಾಗುತ್ತದೆ.ಮತ್ತೊಂದು ಸ್ತ್ರಿಂಗ್ನ ಸಂಭಂದವೆಂದರೆ ಟೀ-ದ್ವೈತ.ಈ ಸಿದ್ದಾಂತ ಹೇಳುವಂತೆ ಸ್ಟ್ರ್ಂಗ್ ಪ್ರಚರ ವೃತ್ತದ ತ್ರಿಜ್ಯ ಆರ, ಸ್ಟ್ರಿಂಗ್ ಪ್ರಚರ ವೃತ್ತದ ತ್ರಿಜ್ಯ ೧/ಆರ ಸಮಾನವಾಗಿರುತ್ತದೆ.ಅಂದರೆ ಒಂದೆ ಆಚರಣೆಯ ಪ್ರಮಾಣದಲ್ಲಿ ದ್ಯೈತ ವನ್ನು ತಿಳಿಯಬಹುದು.ಉದಾಹರಣೆಗೆ; ಸ್ಟ್ರಿಂಗ್ ವೇಗವಾಗಿ ವೃತ್ತಾಕಾರದಲ್ಲಿ ತಿರುಗುವಹಾಗೆ,ಒಂದಕ್ಕಿಂತ ಹೆಚ್ಚುಬಾರಿ ಸುತ್ತಬಹುದು.ಹೀಗೆ ಅನೇಕ ಬಾರಿ ಸುತ್ತುವ ಸ್ಟ್ರಿಂಗ್ ಅನ್ನು ಅಂಕುಡೊಂಕು ಸಂಖೈ ಎಂದು ಕರೆಯುತ್ತಾರೆ.
ಸಾಮಾನ್ಯವಾಗಿ,ದ್ವೈತ ಎಂದರೆ ಎರಡು ವಿವಿಧ ಭೌತಿಕ ವ್ಯವಸ್ತೆಗಳು ಒಂದೆ ರೀತಿಯ ಬೆಲೆಗಳನ್ನು ಹೋಂದುವುದು ಎಂದಥ.
ಬ್ರೆನ್ಸ್
ಸ್ಟ್ರಿಂಗ್ ಸಿದ್ದಾಂತ ಮತ್ತು ಅದಕ್ಕೆ ಸಂಭಂದಿಸಿದ ಸಿದ್ದಾಂಗಳಲ್ಲಿ ಬ್ರೆನ್ಸ್ ಒಂದು ಭೌತಿಕ ವಸ್ತು,ಕಣದ ಬಿಂದುವಿನ ಕಲ್ಪನೆಯನ್ನು ಹೆಚ್ಚಿನ ಆಯಾಮಗಳನ್ನು ಸಾಮಾನ್ಯಕರಿಸುತ್ತದೆ.ಬ್ರೆನ್ಸ್ ಕ್ವಂಟಂಮ್ದಪ್ಪಗಿನ ಅಕ್ಷರ ನಿಯಮದ ಪ್ರಕಾರ ಇದು ಬದಲಾಗುವ ವಸ್ತು ದೇಶಕಾಲದ ಮೂಲಕ ಪ್ರಚರಿಸುತ್ತದೆ.ಇವು ಸಮೂಹ,ಚಾರ್ಜ್ ಇತರ ಲಕ್ಷಣಗಳ್ನ್ನು ಹೋಂದಿರಬಹುದು.
ಎಮ್-ಸಿದ್ದಾಂತ
೧೯೯೫ ಮೊದಲೂ ,ಸಿದ್ದಾಂತಿಗಳು ಸುಪರ ಸ್ಟ್ರಿಂಗ್ ಸಿದ್ದಾಂತದ ೫ ಸ್ಥಿರ ಆವೃತ್ತಿಗಳಿದ್ದವು ಎಂದು ನಂಬಿದ್ದರು. ೧೯೯೫ರಲ್ಲಿ ಎಡ್ವಡ್ ವಿಟ್ಟನ್ ಈ ೫ ಸಿದ್ದಾಂತಗಳು ಕೇವಲ ವಿಷೇಷ ಸೀಮಿತಗೊಳಿಸುವ ಪ್ರಕಾರಗಳು ಎಂದು ಸೂಚಿಸಿದಾಗ ಇದು ಬದಲೂಯಿತು.ಇದನ್ನು ಎ-ಸಿದ್ದಾಂತ ಎಂದು ಕರೆಯಲೂಯಿತು.
ಉಲ್ಲೇಖಗಳು
ವರ್ಗ:ಭೌತಶಾಸ್ತ್ರ
ಇಂಡೀನ್
thumb|ಇಂಡೀನ್ ಇಂಡೀನ್ ಬಣ್ಣವಿಲ್ಲದ ದ್ರವರೂಪದ ಹೈಡ್ರೋಕಾರ್ಬನ್. ಇದರ ರಾಸಾಯನಿಕ ನಾಮ ಬೆಂಜ಼ೋಸೈಕ್ಲೊಪೆಂಟಡೀನ್ C9H8.
ಗುಣಗಳು
181o ಸೆಂ.ಗ್ರೇ. ಉಷ್ಣತೆಯಲ್ಲಿ ಕುದಿಯುತ್ತದೆ. -2o ಸೆಂ.ಗ್ರೇ. ಉಷ್ಣತೆಯಲ್ಲಿ ಘನೀಭವಿಸುತ್ತದೆ.
ತಯಾರಿಕೆ ಮತ್ತು ಉಪಯೋಗಗಳು
ಕಲ್ಲಿದ್ದಲನ್ನು ವಿಧ್ವಂಸಕ ಬಟ್ಟಿ ಇಳಿಸುವ (ಡಿಸ್ಟ್ರಕ್ವಿವ್ ಡಿಸ್ಟಿಲ್ಲೇಷನ್) ವಿಧಾನದಿಂದ ದೊರೆವ ಲೈಟ್ ಆಯಿಲ್ ಅಂಶದಿಂದ (ಲೈಟ್ ಆಯಿಲ್ ಫ್ರ್ಯಾಕ್ಷನ್) ಇದನ್ನು ಪಡೆಯಬಹುದು. ಕೆಲವು ಪೆಟ್ರೋಲಿಯಂ ಅಂಶಗಳ ಉತ್ತಾಪವಿಚ್ಛೇದನೆಯಿಂದಲೂ (ಪೈರೋಲಿಸಿಸ್) ಇದನ್ನು ಪಡೆಯಬಹುದು. ಸೈಕ್ಲೊಪೆಂಟಡೀನನ್ನು ಇದು ಹೋಲುವುದಾದರೂ ಅದರ ಮೆಥಿಲೀನ್ (CH2) ಗುಂಪಿನ ಹೈಡ್ರೊಜನ್ನಿಗೆ (ಜಲಜನಕ) ಬದಲಾಗಿ ಒಂದು ಸೋಡಿಯಂ ಅಣು ಇರುತ್ತದೆ. ಇಂಡೀನನ್ನು ಉತ್ಕರ್ಷಿಸಿದರೆ ಥ್ಯಾಲಿಕ್ ಆಮ್ಲವೂ ಅಪಕರ್ಷಿಸಿದರೆ ಇಂಡಾನ್ (C9H10) ಎಂಬ ಹೈಡ್ರೋಕಾರ್ಬನ್ನೂ ಉಂಟಾಗುತ್ತದೆ. ಆಮ್ಲದ ಜೊತೆ ಇಂಡೀನ್ ಬಹ್ವಂಗೀಕರಣಗೊಳ್ಳುತ್ತದೆ (ಪಾಲಿಮರೈಜ಼್) ಬೆಂಜ಼ೋಪ್ಯುರಾನಿನ ಜೊತೆಯಲ್ಲಿಯೇ ಸಹ ಬಹ್ವಂಗೀಕಾರಕಗಳನ್ನು (ಕೋಪಾಲಿಮರ್ಸ್) ಅಲ್ಪ ಪ್ರಮಾಣದಲ್ಲಿ ತಯಾರಿಸಲಾಗಿದ್ದು ಅವನ್ನು ಲೇಪನಕಾರ್ಯದಲ್ಲೂ ನೆಲಕ್ಕೆ ಹೊದಿಕೆಗಳನ್ನು ಕೊಡುವಲ್ಲೂ ಉಪಯೋಗಿಸುತ್ತಾರೆ.
ಉಲ್ಲೇಖಗಳು
ವರ್ಗ:ರಾಸಾಯನಿಕ ಸಂಯುಕ್ತಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕರ್ನಾಟಕದ ಏಳು ಅದ್ಭುತಗಳು
ಕರ್ನಾಟಕದ ಏಳು ಅದ್ಭುತಗಳು - ಕರ್ನಾಟಕದ ಸಾಂಸ್ಕೃತಿಕ, ಚಾರಿತ್ರಿಕ, ಕಲಾತ್ಮಕ ಮತ್ತು ನೈಸರ್ಗಿಕ ಹೆಗ್ಗುರುತುಗಳನ್ನು ಹುಡುಕಿ, ಗುರುತಿಸುವ ಅಭಿಯಾನ. ಈ ಅಭಿಯಾನವನ್ನು ಕರ್ನಾಟಕ ಪ್ರವಾಸೋದ್ಯಮ ಇಲಾಖೆಯ ಸಹಯೋಗದೊಂದಿಗೆ ಕನ್ನಡಪ್ರಭ ದಿನಪತ್ರಿಕೆ ಮತ್ತು ಏಷಿಯಾನೆಟ್ ಸುವರ್ಣ ನ್ಯೂಸ್ ವಾಹಿನಿ ಆರಂಭಿಸಿತು. ಕರ್ನಾಟಕದ ಏಳು ಅದ್ಭುತಗಳನ್ನು ವೈಜ್ಞಾನಿಕ ಆಯ್ಕೆಯ ವಿಧಾನದ ಮೂಲಕ ಆರಿಸಿ ಹೆಸರಿಸುವುದು ಈ ಅಭಿಯಾನದ ಗುರಿಯಾಗಿತ್ತು. ಕರ್ನಾಟಕದ ಏಳು ಅದ್ಭುತಗಳು ಅಭಿಯಾನಕ್ಕೆ ಕರ್ನಾಟಕದ ಮುಖ್ಯಮಂತ್ರಿ ಶ್ರೀ ಬಸವರಾಜ ಬೊಮ್ಮಾಯಿ ಮೇ 4, 2022ರಂದು ಚಾಲನೆ ನೀಡಿದರು. ಫೆಬ್ರವರಿ 25, 2023ರಂದು ಅಭಿಯಾನ ಮುಕ್ತಾಯಗೊಂಡು ಕರ್ನಾಟಕದ ಏಳು ಅದ್ಭುತಗಳನ್ನು ಮುಖ್ಯಮಂತ್ರಿ ಬಸವರಾಜ ಬೊಮ್ಮಾಯಿ ಘೋಷಿಸಿದರು. ,
ಆಯ್ಕೆ ಪ್ರಕ್ರಿಯೆ
ಐದು ಸುತ್ತುಗಳನ್ನು ಒಳಗೊಂಡ ಆಯ್ಕೆ ಪ್ರಕ್ರಿಯೆಯನ್ನು ಈ ಅಭಿಯಾನ ಒಳಗೊಂಡಿತ್ತು. ಸಾರ್ವಜನಿಕರಿಂದ ನಾಮ ನಿರ್ದೇಶನ, ಕ್ಷೇತ್ರ ಸಮೀಕ್ಷೆ, ಸಾರ್ವಜನಿಕರಿಗೆ ಮತ ಚಲಾವಣೆ, ತಜ್ಞ ತೀರ್ಪುಗಾರರ ಆಯ್ಕೆ ಸಮಿತಿಯ ಮೂಲಕ ಏಳು ಅದ್ಭುತಗಳನ್ನು ಅಂತಿಮಗೊಳಿಸಲಾಯಿತು. ಮೊದಲ ಹಂತದಲ್ಲಿ ಸಾರ್ವಜನಿಕರಿಂದ ನಾಮನಿರ್ದೇಶನಗಳನ್ನು ಆಹ್ವಾನಿಸಲಾಯಿತು. ಮೂವತ್ತು ದಿನಗಳ ಕಾಲ ಸಾರ್ವಜನಿಕರು ತಮ್ಮ ಮೆಚ್ಚಿನ ತಾಣಗಳನ್ನು ನಾಮನಿರ್ದೇಶನ ಮಾಡಿದರು. ಇದಕ್ಕಾಗಿಯೇ, ರೂಪಿಸಲಾಗಿದ್ದ ವೆಬ್‌ಸೈಟ್ನಲ್ಲಿ ಸಾರ್ವಜನಿಕರು ತಮ್ಮ ಮೆಚ್ಚಿನ ತಾಣಗಳನ್ನು ಸೂಚಿಸಿದರು. ಮೂವತ್ತು ದಿನಗಳಲ್ಲಿ ಸುಮಾರು ೫೦೦೦ ತಾಣಗಳು ನಾಮನಿರ್ದೇಶನಗೊಂಡವು. ಎರಡನೆಯ ಸುತ್ತಿನಲ್ಲಿ, ತಜ್ಞರ ಆಂತರಿಕ ಸಮಿತಿಯು ಐದು ಸಾವಿರ ನಾಮನಿರ್ದೇಶನಗಳನ್ನು ಪರಿಶೀಲಿಸಿ, ೧೦೦ ಅದ್ಭುತ ತಾಣಗಳನ್ನು ವೆಬ್‌ಸೈಟಿಗೆ ಹಾಕಿತು. ಮೂವತ್ತು ದಿನಗಳ ಕಾಲ ಸಾರ್ವಜನಿಕರು ತಮ್ಮ ಮೆಚ್ಚಿನ ತಾಣಕ್ಕೆ ಮತ ಹಾಕಲು ಅವಕಾಶ ನೀಡಲಾಯಿತು. ಮೂರನೆಯ ಹಂತದಲ್ಲಿ ಮತ ಹಾಕಲು ಅವಕಾಶ ನೀಡಲಾಯಿತು. ಈ ಸುತ್ತಿನಲ್ಲಿ, ಎರಡನೆಯ ಸುತ್ತಿನಲ್ಲಿ ಹೆಚ್ಚು ಮತ ಗಳಿಸಿದ ೪೯ ತಾಣಗಳನ್ನು ಸಾರ್ವಜನಿಕರ ಮುಂದಿಡಲಾಯಿತು. ಮೂವತ್ತು ದಿನಗಳ ಕಾಲ ಮತ ಹಾಕಲು ಅವಕಾಶ ಇತ್ತು. ಎರಡು ಮತ್ತು ಮೂರನೆಯ ಸುತ್ತಿನಲ್ಲಿ ೮೨ ಲಕ್ಷಕ್ಕೂ ಹೆಚ್ಚು ಮತಗಳು ವಿವಿಧ ತಾಣಗಳಿಗೆ ದಾಖಲಾದವು. ನಾಲ್ಕನೆಯ ಹಂತದಲ್ಲಿ ೨೧ ತಾಣಗಳನ್ನು ಆರಿಸಲಾಯಿತು. ಸಾರ್ವಜನಿಕರ ಮತ, ಕ್ಷೇತ್ರ ಸಮೀಕ್ಷೆ ಮತ್ತು ತಜ್ಞರ ಸಮಿತಿಯ ಜತೆ ಚರ್ಚಿಸಿ ೨೧ ತಾಣಗಳನ್ನು ಅಂತಿಮಗೊಳಿಸಲಾಯಿತು.
ಅಭಿಯಾನದ ರಾಯಭಾರಿ
ನಟ, ನಿರ್ದೇಶಕ ರಮೇಶ್ ಅರವಿಂದ್ ಈ ಅಭಿಯಾನದ ರಾಯಭಾರಿಯಾಗಿದ್ದರು. ಸಕ್ರಿಯವಾಗಿ ಅಭಿಯಾನದಲ್ಲಿ ಪಾಲ್ಗೊಂಡಿದ್ದ ಅವರು ಅಭಿಯಾನದ ರೂಪರೇಷೆಗಳ ಕುರಿತು ಮೌಲಿಕ ಸಂಗತಿಗಳನ್ನು ಒದಗಿಸಿದರು.
ತೀರ್ಪುಗಾರರ ಸಮಿತಿ
ತೀರ್ಪುಗಾರರ ಸಮಿತಿಯಲ್ಲಿದ್ದವರು-
ಆಯ್ಕೆಗೊಂಡ ಕರ್ನಾಟಕದ ಏಳು ಅದ್ಭುತಗಳು
ಬೆಂಗಳೂರಿನಲ್ಲಿ ಆಯೋಜಿಸಿದ್ದ ಕಾರ್ಯಕ್ರಮದಲ್ಲಿ ಈ ಕೆಳಗಿನವುಗಳನ್ನು ಕರ್ನಾಟಕದ ಏಳು ಅದ್ಭುತಗಳು ಎಂದು ಘೋಷಿಸಲಾಯಿತು-
ಉಲ್ಲೇಖ
<References />
ವರ್ಗ:ಕರ್ನಾಟಕ ವರ್ಗ:ಕರ್ನಾಟಕದ ಏಳು ಅದ್ಭುತಗಳು
ಡಿಮಾಟ‍್ ಖಾತೆ ಮತ್ತು ನ್ಯಾಸಧಾರಿ ಸೇವೆಗಳು
ಕಂಪೆನಿಯ ಶೇರು ಅಥವಾ ಸಾಲ ಪತ್ರಗಳನ್ನು ಕಂಪನಿಯ ಮೊಹರನ್ನು ಒಳಗೊಂಡು ಭೌಥಿಕ ರೂಪದಲ್ಲಿ ಅಂದರೆ ಕಾಗದ ಪ್ರಮಾಣಪತ್ರದಲ್ಲಿ ನೀಡಲಾಗುತ್ತಿತ್ತು. ಆದರೆ ಈ ಪ್ರಮಾಣಪತ್ರಗಳ ವರ್ಗಾವಣೆ ಮತ್ತು ಅದಕ್ಕನ್ನುಸಾರವಾಗಿ ದಾಖಲೆಗಳನ್ನು ಮಾಡಲು ಹೆಚ್ಚು ಸಮಯ ಮತ್ತು ಪರಿಶ್ರಮ ಒಳಗೊಂಡಿರುತ್ತಿತ್ತು. ಬಂಡವಾಳ ಪತ್ರಗಳನ್ನು ಭೌಥಿಕ ರೂಪದಲ್ಲಿ ಇಟ್ಟುಕೊಳ್ಳುವ ಪದ್ದತಿಯು ಅನಾನುಕುಲವಾಗಿದ್ದು ವೆಚ್ಚದಾಯಕವಾಗಿದೆ. ಅಲ್ಲದೆ ಒಬ್ಬ ಹೊಡಿಕೆದಾರನಿಂದ ಇನ್ನೊಬ್ಬ ಹೊಡಿಕೆದಾರನಿಗೆ ವರ್ಗಾವಣೆ ಮಾಡಲು ಹೆಚ್ಚು ಸಮಯ ತಗಲುತ್ತಿತ್ತು.೧೯೮೬ ನೇ ಇಸವಿಯ ಮೊದಲು ಭಾರತದಲ್ಲಿ ಬಂಡೌಆಳ ಪತ್ರಗಳನ್ನು ಭೌತಿಕ ರೂಪದಲ್ಲಿ ಇಟ್ಟುಕೊಳ್ಳುವ ಪದ್ದತಿ ಇತ್ತು.ಈ ತೊಂದರೆಗಳನ್ನು ತಪ್ಪಿಸಲು ಅಭೌತೀಕರಣ ಅಥವಾ ಡಿಮಾಟ್ ಎಂದರೆ ಹೂಡಿಕೆದಾರನ ಕಾಗದದ ದಾಖಲೆ ಅಥವಾ ದಸ್ತಾವೇಜುಗಳನ್ನು ರದ್ದುಪಡಿಸಿ ನ್ಯಾಸಧಾರಿಯೊಡನೆ ವಿದ್ಯುನ್ಮಾನ ರೂಪದಲ್ಲಿ ಇರಿಸಿದ ಡಿಮಾಟ್ ಖಾತೆಗೆ ಜಮಾ ಮಾಡುವುದಾಗಿದೆ. ಸಂಕ್ಷಿಪ್ತವಾಗಿ,ಡಿಮಾಟ್ ಎಂದರೆ ಭೌತಿಕ ರೂಪದಲ್ಲಿರಿಸಿದ ಬಂಡವಾಳ ಪತ್ರಗಳನ್ನು ವಿದ್ಯುನ್ಮಾನ ರೂಪಕ್ಕೆ ಪರಿವರ್ತಿಸುವುದಾಗಿದೆ.ಡಿಮಾಟ್ ಖಾತೆ ಎಂದರೆ ಕಾಗದದ ರೂಪದಲ್ಲಿದ್ದ ಪ್ರಮಾಣ ಪತ್ರಗಳನ್ನು ಅಭೌತೀಕರಣ ಎಂಬ ಪ್ರಕ್ರಿಯೆಯಿಂದ ರದ್ದುಪಡಿಸಿ ವಿದ್ಯುನ್ಮಾನ ರೂಪದಲ್ಲಿ ಇಡಲಾಗುವ ಖಾತೆ. ನ್ಯಾಸಧಾರಿ ಅಂದರೆ ಹೂಡಿಕೆದಾರನ ಬಂಡವಾಳ ಪತ್ರಗಳನ್ನು ವಿದ್ಯುನ್ಮಾನ ರೂಪದಲ್ಲಿ ಇಟ್ಟುಕೊಳ್ಳುವ ಹಣಕಾಸಿನ ಮಧ್ಯವರ್ತಿ.ಪ್ರಸ್ತುತ,ಭಾರತ ದೇಶದಲ್ಲಿ ಎರಡು ನ್ಯಾಸಧಾರಿಗಳು ಕಾರ್ಯನಿರ್ವಹಿಸುತ್ತವೆ.ಅವುಗಲಳೆಂದರೆ:- ೧ ರಾಷ್ಟ್ರೀಯ ಬಂಡವಾಳ ಪತ್ರಗಳ ನ್ಯಾಸಧಾರಿ ನಿಯಮಿತ. ೨ ಕೇಂದ್ರೀಯ ನ್ಯಾಸಧಾರಿ ಸೇವೆಗಳು (ಭಾರತ)ನಿಯಮಿತ.ಹೂಡಿಕೆದಾರನು ತನ್ನ ನ್ಯಾಸಧಾರಿಯೊಡನೆ ,ನ್ಯಾಸಧಾರಿ ಭಾಗಿದಾರ ಜಾಲದ ಮೂಲಕ ಸಂಪರ್ಕವನ್ನು ಪಡೆಯಬಹುದು. ನ್ಯಾಸಧಾರಿ ಭಾಗಿದಾರ :- ನ್ಯಾಸಧಾರಿ ಭಾಗೀದಾರನು,ನ್ಯಾಸಧಾರಿಯ ನಿಯೋಗಿಯಾಗಿದ್ದು ಅವರ ಮೂಲಕ ಹೂಡಿಕೆದಾರನು ತನ್ನ ಡಿಮಾಟ್ ಖಾತೆಯನ್ನು ನಿರ್ವಹಿಸುತ್ತಾನೆ.ಯಾವುದೇ ಹಣಕಾಸಿನ ಪೂರೈಕೆದಾರರು ಅಂದರೆ ಹಣಕಾಸಿನ ಸಂಸ್ಥೆಗಳು,ಬ್ಯಾಂಕುಗಳು, ಶೇರು ದಲ್ಲಾಳಿ ಮೊದಲಾದವರು ಸೆಬಿಯ ನಿಯಮಗಳನ್ನು ಅನುಸರಿಸಿ ನೋಂದಾಯಿಸಿಕೊಂಡು ನ್ಯಾಸಧಾರಿ ಭಾಗಿದಾರರಾಗಿ ಕಾರ್ಯನಿರ್ವಹಿಸಬಹುದು.
ನ್ಯಾಸದಾರಿ ಸೇವೆಗಳು ೧.ನ್ಯಾಸಧಾರಿಯು ಭೌತಿಕ ರೂಪದಲ್ಲಿರುವ ಬಂಡವಾಳವನ್ನು ವಿದ್ಯುನ್ಮಾನ ರೂಪಕ್ಕೆ ಪರಿವರ್ತಿಸಲು ಸಹಾಯ ಮಾಡುತ್ತದೆ.
೨.ಇದು ಹೂಡಿಕೆದಾರರ ಬಂಡವಾಳ ಪತ್ರಗಳಿಗೆ ರಕ್ಷಣೆಯನ್ನು ಒದಗಿಸುತ್ತದೆ.
೩.ಭೌತಿಕ ಪ್ರಮಾಣ ಪತ್ರದಲ್ಲಿರುವ ನಷ್ಟಭಯಗಳಾದ ಕಳ್ಳತನ, ಮೋಸ,ವಂಚನ ಮುಂತಾದವುಗಳನ್ನು ಹೋಗಲಾಡಿಸುತ್ತದೆ.
೪.ಇದು ಬ್ರೋಕರೇಜ್ ಖರ್ಚನ್ನು ಬಹಳಷ್ಟು ಕಡಿಮೆ ಮಾಡುತ್ತದೆ.
೫.ಕಾಗದದ ಕೆಲಸವಿಲ್ಲದಿರುವುದರಿಂದ ಪ್ರತಿಯೊಂದು ವ್ಯವಹಾರವನ್ನು ಪೂರ್ಣಗೊಳಿಸಲು ಇದು ಕಡಿಮೆ ಸಮಯವನ್ನು ತೆಗೆದುಕೊಳ್ಳುತ್ತದೆ.
೬.ಇದು ಹೂಡಿಕೆದಾರರಿಗೆ ಹೊಸ ಶೇರುಗಳ ನೀಡಿಕೆಯಲ್ಲಿ ಅರ್ಜಿ ಸಲ್ಲಿಸಲು ಸಹಾಯ ಮಾಡುತ್ತದೆ.ಏಕೆಂದರೆ,ಪ್ರಸ್ತುತ ಎಲ್ಲಾ ಸಾರ್ವಜನಿಕ ಶೇರು ನೀಡಿಕೆಯು ಡಿಮಾಟ್ ಕ್ರಮದಲ್ಲೇ ನಡೆಯುತ್ತದೆ.
೭.ಕಂಪನಿಯು ನೀಡುವ ಹಕ್ಕಿನ ಶೇರು ,ಬೋನಸ್ ಶೇರುಗಳನ್ನು ನೇರವಾಗಿ ಹೂಡಿಕೆದಾರರ ಡಿಮಾಟ್ ಖಾತೆಗೆ ಜಮೆಯಾಗುತ್ತದೆ.
೮.ಕಂಪನಿಯು ಹೂಡಿಕೆದಾರರಿಗೆ ಲಾಭಾಂಶವನ್ನು ಡಿಮಾಟ್ ಖಾತೆಯಲ್ಲಿ ನೋಂದಣಿಯಾದ ಬ್ಯಾಂಕ್ ಖಾತೆಗೆ ಜಮೆಮಾಡುತ್ತದೆ.
೯.ಡಿಮಾಟ್ ಕ್ರಮದಲ್ಲಿ ಬಂಡವಾಳ ಪತ್ರಗಳ ವರ್ಗಾವಣೆ ಮಾಡುವಾಗ ಸ್ಟಾಂಪು ಖರ್ಚು ಇರುವುದಿಲ್ಲ.
೧೦.ಇದು ಹೂಡಿಕೆದಾರರಿಗೆ ಡಿಮಾಟ್ ಖಾತೆಯಲ್ಲಿನ ಜಮಾ ಅಥವಾ ಖರ್ಚುಗಳ ಕುರಿತು ಎಸ್.ಎಂ.ಎಸ್.ಕಳಿಸುತ್ತದೆ.ಇದರಿಂದ ಹೂಡಿಕೆದಾರರಿಗೆ ತಮ್ಮ ವ್ಯವಾಹರಗಳ ಮೇಲೆ ನಿಗಾ ಇಡಬಹುದು.
೧೧.ಹೂಡಿಕೆದಾರರು ಶೇರುಗಳನ್ನು ಅಡಮಾನವಿಟ್ಟು ಸಾಲವನ್ನು ಪಡೆಯಲು ಸುಲಭವಾದ ವಿಧಾನವನ್ನು ಒದಗಿಸುತ್ತದೆ.
೧೨.ಇದು ಹೂಡಿಕೆದಾರರಿಗೆ ಇ-ವ್ಯಾಪಾರವನ್ನು ಮಾಡಲು ಅನುವು ಮಾಡಿಕೊಡುತ್ತದೆ.ಇದರಿಂದ ಹೂಡಿಕೆದಾರರು ಅಂತರ್ಜಲದ ಮೂಲಕ ಬಂಡವಾಳ ಪತ್ರಗಳ ಖರೀದಿ ಮತ್ತು ಮಾರಾಟ ಮಾಡಬಹುದು.
೧೩.ಕಂಪನಿಯ ಎಲ್ಲಾ ಪತ್ರವ್ಯವಹಾರಗಳು -ವಾರ್ಷಿಕ ವರದಿ,ವಾರ್ಷಿಕ ಸಾಮಾನ್ಯ ಸಭೆಯ ನೋಟೀಸ್ ಇತ್ಯಾದಿ -ಡಿಮಾಟ್ ಖಾತೆಯಲ್ಲಿ ಇದ್ದು ಹೂಡಿಕೆದಾರರ ವಿಳಾಸಕ್ಕೆ ಬಟವಾಡೆಯಾಗುತ್ತದೆ.ಹಾಗಾಗಿ, ತಪ್ಪು ವಿಳಾಸಕ್ಕೆ ಬಟವಾಡೆಯಾಗುವುದಿಲ್ಲ.
೧೪.ಹೂಡಿಕೆದಾರನು ಶೇರುಗಳನ್ನು ವರ್ಗಾವಣೆ ಮಾಡುವಾಗ ಬೇರೆ ಬೇರೆ ಕಂಪನಿಗಳ ಶೇರುಗಳು ಇದ್ದಾಗಲೂ ಒಂದೇ ಬಟವಾಡೆ ಸೂಚನಾ ಆದೇಶ ನಮೂನೆಯನ್ನು ಉಪಯೋಗಿಸಬಹುದು.